सदाबहार सुपरटस्टार रवि किशन – Anjoria\nसिनेमा भोजपुरी के सदाबहार सुपरस्टार हउवें रविकिशन जे लगातार दस साल से भोजपुरी सिनेमा के सिरमौर बनल बाड़ें. रवि किशन साल तेरहो में एक से बढके एक भोजपुरी फिलिम में नजर अइहें. रविकिशन ‘‘गंगा जमुना सरस्वती’’ में जमुना प्रसाद के भूमिका में बाड़न. ‘‘धुरंधर’’ में जुर्म के खिलाफ लड़े वाला युवक के भूमिका में. सुनील सिंन्हा के फिलिम ‘‘प्रतिबंध’’ में रविकिशन मोनालिसा संगे नजर अइहें त ‘‘प्रेम विद्रोही’’ क माध्यम से मौजूदा राजनीतिक हालात के दुर्दशा देखइहें रविकिशन. मशहूर निर्देशक दयाल निहलानी के फिलिम ‘‘छपरा के प्रेम कहानी’’ में रविकिशन रोमांटिक भूमिका में दक्खिन भारत के अभिनेत्री मधु शर्मा संगे बाड़ें. ‘‘साली बड़ी सतावेली’’ में रविकिशन के नायिका रहीहें सिनेमा भोजपुरी के हसीना रानी चटर्जी आ रिंकूघोष. एह फिलिम में रवकिशन के किरदारो सुपरेस्टार के बा.\nएकरे अलावे रविकिशन के एह साल आवे वाली हिन्दी फिलिमन में जिला गाजियाबाद, मोहल्ला अस्सी, इश्क, आ यशराज फिल्म्स के ‘‘मेरे डैड की मारूती’’ बाड़ी सँ.\nOne thought on “सदाबहार सुपरटस्टार रवि किशन”\nnice pic sir ji


Realme3Price in India, Full Specs - 31st March 2020 | Digit\nCurrent Best Price of Realme3is ₹ 0\nRealme3Smartphone 6.22 -इंच स्क्रीन IPS LCD के साथ आवेला, जौना के रेज़ल्यूशन 720 x 1520 पिक्सल तथा पिक्सल घनत्व 270 पर इंच बा | फोन 2.1 GHz Octa कोर प्रोसेसर से संचालित बा और एकर रैम 4GB बा. Realme3Android 9.0 ओएस पे काम करेला.\nRealme3Smartphone March 2019 मे लॉंच भईल रहे|\nRealme3मे कनेक्टिविटी के तरीका बा : ,GPS,Wifi,HotSpot,Bluetooth,\nRealme3के कैमरा मे Auto Focus,HDR,Digital Zoom,Video Recording लोड बा|\nसैमसंग गैलक्सी Grand Neo Plus\nमाइक्रोमैक्स Canvas Win W121\nएल.जी. GS500v Cookie Plus - Want another cookie?\nजियोनी Pioneer P4\nजेड.टी.ई. Blade E01\nइंटेक्स एक्वा Wonder 2\nमाइक्रोमैक्स Canvas2Colours\nइंटेक्स एक्वा Extreme II


मनोज तिवारी क नया संगीतमय शो ‘भारत की शान’ – Anjoria\nभोजपुरी मेगा स्टार आ लोकप्रिय गायक मनोज तिवारी अब एगो नया संगीतमय रियलटी शो ‘भारत की शान’ के एंकरिंग करीहें. म्यूजिकल शो के सशक्त पहचान बन चुकल गजेन्द्र सिंह क कंपनी साई बाबा टेलीफिल्म्स एकर निर्माण करत बिया. शो के प्रसारण दूरदर्शन पर 23 अप्रैल से हर सोमार आ मंगल क रात साढ़े नौ बजे से होखल करी.\nदेश के कोना-कोना से आइल संगीत प्रतिभा के हौसला अफजाई मनोज तिवारी करीहन त गायिका उषा उलुण आ इस्माइल दरबार ओह लोग के मूल्यांकन करीहें. एह शो में महानगर आ गै़र महानगरीय प्रतिभा का बीचे मुकाबला होखी.\nगौरतलब बा कि मनोज तिवारी के एंकरिंग वाला भोजपुरी शो ‘सुरों का महासंग्राम’ महुआ टीवी पर धमाल मचवले बा. एहसे पहिले मनोज तिवारी संचालित ‘चक दे बच्चे’, ‘फोक जलवा’, ‘सुर संग्राम’, ‘नहले पे दहला’, ‘चक दे बच्चे शहर दी कुड़ियां’, ‘गली दे मुंडे’ जइसन शो लोकप्रिय रहल बाड़ी सँ. ‘फोक जलवा’ से संगीतमय शो क शुरुआत के श्रेयो मनोजे तिवारी क जाला. उनुके बदौलत ‘सुरों का महासंग्राम’ के जबरदस्त टी.आर.पी. मिलत बा. एकरा टीआरपी से हिंदी के बड़हनो चैनलन के शिकस्त मिलला से साफ हो जात बा कि भोजपुरिया दर्शक मनोज तिवारी के कुशल सचालपन पर फिदा बाड़े.\n(शशिकांत सिहं के रपट)\nगुंजन पन्त गूँजत बाड़ी\n2 thought on “मनोज तिवारी क नया संगीतमय शो ‘भारत की शान’”\nalok kumar pathak says:\nI want to participate the reality show “Bharat ki Shan” presented by sai baba telefilms. My Ct. No. is 80545 -12294.\nbahut khushi k baat baate ki durdarshan pe prasaran hokhe wala karyakaram ek bhojpurian jawan kar rahal baate,,,,,,,,……………………\nLeaveaReply to alok kumar pathak\tCancel reply


भोजपुरी कहानी के बड़ होखे के पहचान: 'बड़प्पन' - विष्णुदेव तिवारी - मैना: भोजपुरी साहित्य क उड़ान (Maina Bhojpuri Magazine)\nHome चौधरी कन्हैया प्रसाद सिंह 'आरोही' विष्णुदेव तिवारी Bhojpuri Lekh भोजपुरी कहानी के बड़ होखे के पहचान: 'बड़प्पन' - विष्णुदेव तिवारी\nभोजपुरी कहानी के बड़ होखे के पहचान: 'बड़प्पन' - विष्णुदेव तिवारी\nभोजपुरी के आधुनिक कहानी अपना समय के,ओकरा समग्रता में उरेहे में,कबो बिछिलाइल ना। चाहे ऊ गाँव के होखे भा नगर के, बाजार के होखे भा डहर के, ओमे समय के यथार्थ के चित्रांकन बड़ा सुघर ढंग से भइल बा। ओमे सामयिकता, कहन के वैयक्तिकता, निष्पक्षता आ दृष्टि के स्पष्टता दूनों स्तर पर साफा लउकत बा- कहानियो के स्तर पर आ कहानिकारो के स्तर पर। हिन्दी कहानी नियर एहिजा अबे बहुआयामी आधुनिक बोध बहुकोनी शिल्प से जँता के काँखे नइखे पावल आ ओकर पिहुदी नइखे निकले पावल। ई अधिकांश सहज बा। इहे भोजपुरी कहानियन के खासियत बा आ सीमो बा।\nआज जब विश्व-मानव एगो रोग-नटी के चक्कर में तबाह बा आ तबो तरह-तरह के चक्कर चला के 'चितचोर लोग' चैन से नइखे रहे देत, भोजपुरी साहित्य के एगो बहुते पुरान कहानी- 'बड़प्पन'-मानव के ऊपर उठान आ संगे-संगे मानवे के नरक-धसान के बड़ा गँवे-गँवे कहत कहानी - याद आ रहल बिया। एह कहानी के बारे मेें प्रसिद्ध साहित्यकार डॉ विवेकी राय अपना आलोचना-पुस्तक ' भोजपुरी कथा साहित्य के विकास' में कहले रहले कि ई कहानी स्पष्ट रूप से आधुनिकता बोध के कहानी बा। यद्यपि डॉ राय आधुनिकता बोध वाली भोजपुरी के कुछ दोसरो-दोसर कहानियन के जिकिर कइले रहले, 'बड़प्पन' के कथ्य आ शिल्प के भी संक्षिप्त बाकिर सुन्नर ढंग से फिकिर कइले रहले। आज ई कहानी आ एकर सिरजनहार चौधरी कन्हैया प्रसाद सिंह-दूनों- कवनों दोसरा समय के सापेक्ष, बेसी प्रासंगिक लागत बाड़े। शायद जब-जब मानवता मानवते(असल मे दानवता) से\nहारत बुझाई बाकिर हारी ना, जीत जाई तब-तब 'बड़प्पन' याद आई आ याद अइहें चौधरी साहेब, जे कहानी के जीवन से उठावत रहले, देखल-सुनल-भोगल से उठावत रहले-अनुभव-रहित अखबार, टीवी भा किताब से ना। अपना लघुकथा संग्रह "शिव" में ऊ साफ कहत बाड़े-'पठन, पर्यटन, सरकारी सेवा में दूर से दूर अनजान जगहन पर पदस्थापन, हर वर्ग, उम्र के लोगिन के साथ-संगत के गाँव-नगर में बास के चलते हमरा पास अतना अनुभव बा कि हमरा कल्पना-विमान के जरूरते ना पड़ेला।'\n'बड़प्पन' गनिया टमटम वाला के कहानी ह। आज आदमी यान प घूमत बा(जान प बनल बा त तत्काल घरे बइसल बा)। बाकी एगो समय रहे कि टमटम मस्त सवारी गिनात रहे। दिलीप कुमार के फिल्म 'आन' के ऊ गाना पुरान लोग आजो गुनगुना उठेला- "दिल में बिठा के प्यार का तूफान ले चले। हम आज अपने मौत का सामान ले चले", जे ऊ एगो टमटम प नादिरा के बइठा के गवले रहल।\n'बड़प्पन' गनिया टमटम वाला के कहानी ह। एगो अइसन टमटम वाला, जे ह त हिन्दू बाकिर एगो मुसलमान फकीर के दिहल नाँव ओकरा कर्म आ सोभाव के पहचान बन गइल बा। पहचान एह तरे कि ऊ पइसा ना गिने, गरीब के जरूरिआत गिनेला आ कतनो पइसा देत रहीं, ओकर टमटम रउआ खातिर ना टकसी यदि कवनो डॉक्टर कवनो गरीब मरीज के देखे ओकरा टमटम पर जाए वाला होखसु। एगो अउरी बात, गनिया खातिर धर्म वाला कवनो भेद माने ना रखे। हिन्दू होखे चाहे मुसलमान चाहे ईसाई, ऊ टमटम पर सबके बइठाई आ सब किहाँ जाई। ओकर टमटम अक्सर अस्पताल के आगे लागल रहेला। डॉक्टरो लोग का गनिया पर अउरी कवनो टमटम वाला से बेसिए विश्वास बा, एह से कि ऊ कुछऊ के ले के कवनो तरह के तकरार ना करे आ मए जवार-पथार के हर गाँव-घर-गली से एक दम परिचित बा। ऊ आदमिए में भगवान के देखेला आ भगवान के होखला ना होखला के लेके केहू से बहसो नाध देला, जइसे ओह दिन!\nओह दिन ऊ डॉक्टर साहेब के अपना टमटम पर बइठवले पवन-वेग से उड़ल चलल जात रहे आ अपना घोड़वा से बरबरातो जात रहे कि सरपटिया नाध दे कि एगो जिनगी बचावे के सवाल बा! उबड़-खाबड़ सड़क पर, खड़-खड़ करत टमटम के ढकरपेंच से, डॉक्टर साहेब मने-मन गुरमुसा के रह जात रहले, बाकिर घाँखी कछा ले ले रहले, से बोलसु ना। गनिया के घरे रात खा कुछ हीत-नाता आ गइल रहले आ घर में जवन आटा-दाल रहे से सब पका-खा गइल रहले त सुबहे से ऊ खाली एक कप चाहे प रहे। गरीब आदमी! आ कवनो दोसर भड़ो-बूती ना मिलल रहे। डॉक्टर साहेब के परिवार एहिजा ना रहत रहे,तबो ऊ हर काम सपरा के निश्चिंत रहले आ कोट-पैंट-टाई में अँइठइल बइठल अपना बड़प्पन के बड़ा घमंडे देखत रहले।रह-रह के ऊ कपड़ा पर परल धूर के रूमाल से पोंछ लेसु। गनिया धरती पर के लोगन के नीक से जानत बा। हाथी-कार वाला लोग साइकिल वाला के रहता से हटत देख के मुँह बिजुकावेला। सब धन के घमंड ह। ऊ लोग ना जानसु जे उनुको ले बड़वार एह रहिया से चलेला! अपना से छोट के नाँव त अँगुरिए पर रहेला, बड़ के नाँव याद ना रहे!\nएकरा पहिले जब डॉक्टर साहेब अपना बड़ होखे के भाव में उभचुभ होत रहले कि गनिया एगो सवाल पुछले रहे- साहेब, रउआ भगवान पर विश्वास करींला? डॉक्टर साहेब त दोसरा दुनिया के सैर करत रहस, से एह दुनिया में लवटे में समय लागल। सवाल जल्दी ना समझ सकले। जब समझले त कहले- "हम भगवान पर विश्वास करींला, ढकोसला पर ना! एगो अनजान शक्ति के आगा माथा झुकाइँला, ओही के भगवान मानीं ला।" "ठीक बा मानीं"- गनिया कहले रहे- "हामा-सुमा के त ढकोसला के मानहीं परी!"\n- " काहें?"- डॉ साहेब कुछ देर के बाद पुछले रहले त गनिया बतवले रहे कि मिठास के पता मिसिरी के खइला के बादे बतावल जा सकत बा। ओकरा कहे के मतलब एकदम सोझ आ साफ रहे कि भगवान अन्तरधान रहे वाला चीज ना हवन। आदमी के सेवा, करूणा, दोसरा खातिर सहानुभूति आदि गुणे भगवान ह। जेकरा प्रति ई सब बरतल जाला, ओकरा भगवान के छछात दरसन होला।\nटमटम गाँव में पहुँचल। डॉक्टर के आइल सुन के लोग दउरल। डॉक्टर साहेब रोगी के नबुज धइले। गरम पानी मँगवले। कहले कि हालत खराब बा। देह ठंढात जा रहल बा, गरमी ले आवे खातिर सूई देबे के होई! "डॉक्टर के एक हाथ में स्पिरिट से भींजल रूई के फाहा रहे। साहस ना होत रहे कि सूई देस। गनिया उनका मन के घड़ारी पढ़ ले ले रहे। डॉक्टर के संस्कार मुर्दा के खोभे से मना करत रहे।गनिया के तरफ देखलन। ओकरा नजर में घिरिना भरल रहे। ऊ दरवाजा का तरफ बढ़ल। डॉक्टर का बुझाइल जइसे कि ऊ उनकरा जइसन पापी के हत्या करे खातिर हथियार ले आवे गइल होखे। रोगी मर गइल ए में हमार का दोष? हमरा पासे लोग गइल त हम अइबे कइनीं। तनिको देरियो ना कइनीं। हम त आइल बानीं।\nहमरा त फीस मिलहीं के चाहीं। कह देबि कि मर गइल, त फीस के दी? लोग रोवे-गावे लागी। बाबूजी के मुकदमा खातिर, करज चुकावे खातिर रूपया चाहीं। भाई के कॉलेज के फीस चाहीं। लइकी के आठ-दस साल बादे भारी तिलक चाहीं। भावुक भइला पर कहाँ से आई? हाथ पर स्पिरिट मलत देर भ गइल। मन कड़ा कर के, आँख मूँद के सूई धँसा दिहले।\nदवा के पुर्जा थम्हा के, खियावे-पियावे के तरीका बताके फीस चेटिअवलन आ आके टमटम पर बइठ गइलन। गनिया से नजर मिलते नजर झुका लेलन आ दोसरा ओर देखे लगलन।"\nगनिया के मनोदशा के अनुमान कइल मुश्किल नइखे। पढ़ुआ-लिखुआ, चमचम चमके वाला सूट-बूट पहिरले एगो अइसन आदमी, जेकरा के दुनिया दोसर दइबे मानेला, ओकर ई कर्मनासा देख के ओकरा पर का बीतल होई, एहू के अंदाजा लगावल मुश्किल नइखे। सीधा आ सोझिया लोग के पता नइखे कि रोगी डॉक्टर के इलाज करे के पहिलहीं मर चुकल बा बाकिर गनिया के एह बात के पता त ओही घरी चल गइल रहे जब डॉक्टर रोगी के कलाई पकड़ले रहले। डॉक्टर लोग के संगे-साथे ढेर दिन ले रहत-रहत ओकरा उहन लोग के मन के नीक तरी पढ़े आ गइल बा।\nडॉक्टर के टमटम पर बइठते ऊ टमटम चला देत बा। हाथ जोड़ले ओकरा मुँह से बड़ा उदास-उदास वचन निकलत बा- तब हम जात बानी!' एगो आदमी हाथ में पाँच रूपया के नोट लिहले ओकरा ओर ई कहत बढ़त बाड़े-' अपना टमटम के भाड़ा ले ले जा!'\nगनिया से बोल नइखे जात। ऊ हाथ के इशारा से बतावत बा कि ओकरा भाड़ा ना चाहीं। ऊ उद्वेग में बा, गहन पीरा में बा।का पता भगवान के बारे में ओकरा विचार के का भइल? अपना से आँख चोरवावत डॉक्टर के अनदेखी करत ऊ घोड़ा के पीठ पर खींच के चाबुक मारत बा। डॉक्टर के लागत बा, जइसे चाबुक उन्हुके पीठ पर बरिसल बा। गनिया से वेदना के वेग नइखे अड़ात। ओकर आँख बरिसे लागल बाड़ी स। डॉक्टर के शायद धन के हबस के बेमारी कुछ नेवर भइल लागत बा। ऊ ओकरा बड़प्पन के ऊँचाई के देखे लागत बाड़े।\nदेखे जोग बा कि 'बड़प्पन' सबसे पहिले बनारस से छपे वाली भोजपुरी पत्रिका 'भोजपुरी कहानियाँ' में जुलाई 1969 में प्रकाशित भइल रहे फेर प्रो. ब्रजकिशोर द्वारा संपादित 'सेसर कहानी भोजपुरी के' आ खुद चौधरी साहेब के कहानी संकलन 'बड़प्पन' में संग्रहीत कइल गइल। ' सेसर कहानी भोजपुरी के' (1981) के 'कहानी आ कथाकार' में शीर्षक 'बड़प्पन'(गनिया) बा, जबकि कहानी के पृ.सं.-37 में शीर्षक 'गनिया' छपल बा।\nतत्कालीन हिन्दी साहित्य पर नजर फेरल जाउ त ओह घरी 'साठोत्तरी कहानी' के सर चलल रहे। एह घरी लिखाइल कहानियन के एगो अउरी नाँव ' सातवें दशक की हिन्दी कहानी' से भी जानल-पहचानल गइल। हिन्दी कहानी के एह नाँव से चर्चा चलावे में हिन्दी के दू गो पत्रिका 'उत्कर्ष' आ 'अणिमा' के नाँव आवेला। एही घरी हिन्दी साहित्य के चर्चित कथाकार काशीनाथ सिंह के बहुचर्चित कहानी आइल रहे 'सुख'। सन् 1964 में प्रकाशित एह कहानी के बारे में कहल जाला कि अपना समय में ई कहानी उहे काम कइले रहे जवन प्रेमचंद के कहानी 'कफन' 1936 में।\n'बड़प्पन' के गनिया के चरित्र में हमनी के एगो अइसन मानवीय चेतनाा के दरसन होत बा, जे दुर्लभ भले मत होखे, विरल त जरूर बा। कहानी सामान्य जन के भीतर के एगो असामान्य जन के बात करत ई बतावे के सफल जतन करत बिया कि इहे असामान्यता मनुष्यता के वर्ग चरित्र ह। । एमे बहुत ज्यादा माथा-पेचिस करे के जरूरत शायद नइखे कि पइसा के जरूरत केकरा ज्यादा रहे- ओकरा,जे अब ले उपास आ एगो छेदहिया पइसा से रहित रहे कि ओकरा, जेकर पेट आ चेट दूनो भरल रहे?आ पइसा कइसहूँ भा कवनो अधातम से सँहोथल जा सकत रहे? गनियो त पइसा ले सकत रहे! लोग देतो रहे।ओमे जोरो- जबरजस्ती के कवनो बात ना रहे। ओमे इहो बात ना रहे कि मुरदा आदमी के डॉक्टर से देखवावे ले आवे वाला टमटम वाला के आपन भाड़ा ना लेबे के चाहीं। माने- गनिया अपना टमटम के भाड़ा लेइयो लिहित तबो मनुष्यता के कवनो कानून के लंघन ना होइत। कहानीकार चाहित त कहानी में गनिया से ओकर भाड़ा लियवाइयो सकत रहे! डॉक्टर के द्वारा- आपन फीस लेत आ ओकरा के चेटिआवल त ऊ देखाइये चुकल रहे आ ओकरा (डॉक्टर के) के एगो व्यक्ति के रूप में, साथे-साथ एगो अइसन संस्था के प्रतिनिधि के रूप में-जेकरा के आजुओ लोग भगवान के बाद( only next to God) पुनीत मानेला- घोर अमानवीय आ अघोर-पतितो सिद्ध क चुकल रहे! एह से कहानी के एकनिष्ठतो पर इचिकी भर के फरक ना परे के रहे। बाकिर ना, तब एगो गरीब टमटम वाला के चरित्र अन्हारे में रह जाइत। तब कहानी के शीर्षको बदल गइल रहित आ कहानी एगो डॉक्टर के हीनतई के दास्तान भर बन के रह गइल रहित जेकरा में से से मनुष्यता के सत्व- चमक आ गमक दूनो गायब बा।\nकहानीकार के दृष्टि एकांगी नइखे। एकांकी दृष्टि के कहानीकार कतनो मौलिक रही, ओकर कहानी हाड़-चाम सहित एगो 'ममी' मात्र रह जाई, जेकरा में से जिनगी के जान आ आत्मा दूनों रहता नाप ले ले बा।\nगनिया के चरित्र के ऊँचाई पर पहुँचा के कहानीकार बे-लागलपेट के साफ क देत बा कि अब मानवता के बँचावे खातिर समाज के नेतृत्व गनिया जइसन मजदूरा लोगन के हाथ में, चाहे कह सकेलीं मजदूर प्रतिनिधियन के हाथ में दिहल जरूरी बा, जे आम जन- शोषित, गरीब जन के दु:ख-पीर समझ सके, उनकर जहाँ ले सपरे मदद कर सके। अइसनो नइखे कि अइसन सोच ओघरी खाली लेखके के मन में आइल आ ऊ धड़ से कहानी कह देलस। इतिहास के अध्येता लोग ई बताई कि अइसन सोच ओघरी भारत के हर सामान्य जन के सोच रहे। जे देश-दुनिया के हलचलन से तनियो-मनी जान-पहचान रखत रहे, ओकरा सामने विकल्पोके कइगो नक्शा उभरत रहे बाकिर व्यवस्था से मोहभंग त सबके हो चुकल रहे- चाहे आम होखे भा खास। शोषक शैतान डॉक्टर ओह व्यवस्था के हिमायती चरित्र रहे। ओकरा सामने खाली आपन रहे-आपन शैतानी-स्वार्थ, जवन कपारे चढ़ जाला त दुधारी तरूआर अस दोसरा के काटत अपनो के सोपह करे के समीकरण दे देला। सर्वजन के एह सोच के कुटिल राजनीतिज्ञ भाँप ले ले रहले स। काँग्रेसी शासन के सड़ांध से सभकर नाक उजबुजाए लागल रहे। फेर एमरजेन्सी लागल। फेर जनता(पार्टी) के सरकार बनल। फेर एहिजो उहे हाल आ फेर बेतलवा ओही डाल।\nआम जन के हसरत तँवाइले रह गइल। त एमे एगो कहानीकार का करो? ओकरा हूब आ हक में जतना सवँस रहे, ऊ ऊ सब कइलस। कहानी समाधान ना देइ, देबहूँ के ना चाहीं। कहानी एगो छुपल विधान देले, संविधान ना। संविधान देबे वाली कहानियन के कवनो खास विचारधारा के दलान में गाड़ल खूँटा में बे दाना-पानी के बन्हाये परेला आ अंतत: हुटहुटा के देंह छोड़ देबे परेला। बाद में ओकरा मउअत के केहू ना रोवे- नू आम, नू खास, नू पाटी-पउआ। नामो लिआला त अपना खातिर, कहानी भा कहानीकार खातिर ना। ओह दौर के तमाम-तमाम हिन्दी कहानी एकर प्रमाण बाड़ी स। अकहानी, बकहानी, सचेतन कहानी, अचेतन कहानी, समांतर कहानी, विषमान्तर कहानी जइसन अनेक नाम-रूप के जे कहानी अइली स ओमे कमे, बहुत कम आज मन परेली स। भोजपुरी के 'बड़प्पन' यदि आज मन परत बा त छोट बात नइखे। आ मनो परत बा त हिन्दी के कालजयी कहानी 'सुख' के साथे। इहो छोट बात नइखे।राजा भोज त राजा विक्रमेदित्य के संगे नूं मन परेले, गंगू तेली के बात त ऊपर-नीचे के कहाउत भर ह।\nई जरूर रहल कि 'बड़प्पन' के जेह रूप में आ जइसन चर्चा होखे के चाहत रहल ओसन ना भइल(भोजपुरी यदि संविधान के भाषा वाला ग्रुप में शामिल हो गइल रहित त अनुवाद आदि माध्यमन के चलते भारत के अन्य भाषा-भाषी लोग भी एकर पारायण आ चर्चा करिते)। तबो, भोजपुरी जगत अपना एह कालजयी कहानी के साथे कवनो कमदोजई ना कइलस।अपना बल-बउसाँव भर याद कइलस आ मान रखलस।\n'बड़प्पन' पर चर्चा में भाग लेत वीर कुँवर सिंह विश्वविद्यालय, आरा के हिन्दी आ भोजपुरी विभाग के पूर्व अध्यक्ष आ भोजपुरी साहित्य के अमर प्रेम कथा 'थाती' के रचनिहार नीरज सिंह कहत बाड़े कि- "गनिया के घोड़ा के चाबुक मारल एगो अमानवीय व्यवस्था के खिलाफ मानवीय करूणा सह आक्रोश के विस्फोट बा। ई चीज ओह दौर के हिन्दी कहानियन में भी आवे लागल रहे।" नीरज सिंह के एह कथन का आलोक में 'बड़प्पन' आ 'सुख' के चर्चा कइल बड़ा सुखकर होई। बाकिर पहिले ई जानल उचित होई कि 'सुख' में बा का!\n'सुख' एगो अइसन आदमी के कहानी ह, जे रिटायर हो के सामान्य जिनगी जीयत एक दिन कुछ बदलल-बदलल अस व्यवहार करे शुरू क देत बा। बात ई बा कि भोला बाबू, जे पहिले तार बाबू के नोकरी करत रहले हा एक दिन साँझ के बिसवत सूरज के देखत बाड़े आ सूरज, ओकर सुरमई किरण, पहाड़ी, बदरी जइसन प्राकृतिक दृश्यन के देख के विभोर हो जा तारे। आजतक नोकरी में रहले हा त एह सब दृश्यन के कहाँ देख पावत रहले हा! त ताड़ आ बबुर के फेंड़न के बीच से अन्तरधान होत सूरज के सुषमा देख के भोला बाबू आनंद से झूम उठत बाड़े बाकिर एह के अपने तक बान्ह के नइखन रख पावत।आनंद बन्हाइये ना सके! ऊ कवनो बच्चा अस अकुताइले अपना मेहरारू के जोर- जोर से बोलावे शुरू क देत बाड़े। उनकर पत्नी आवत बाड़ी त ऊ पूछत बाड़े कि ऊ ताड़ के पीछे का देखत देखत बाड़ी? उनकर मेहरारू कहत बाड़ी कि ईंटा लदाइल खच्चरन के झुंड आ उहनी के पाछा चलत आदमी लोग। भोला बाबू के झुंझलाहट त जरूर बरल होई बाकिर ऊ अपना के दाबत हँसत कहत बाड़े- मेहरारू के जाति खच्चरे-गदहा नू देखी! उनकरा मेहरारू के ई बुझाते नइखे कि ऊ का देखावल चाहत बाड़े? अंत में भोला बाबू कहत बाड़े-'ताड़ों के पीछे देखो। धुँधली-धुँधली पहाड़ियाँ हैं।' उनकर मेहरारू कहत बाड़ी-' हाँ हैं।' 'लाल सूरज है।' 'हाँ है।' 'गोलाई पर भूरे बादलों की लकीरें हैं। 'हाँ हैं।' 'तो देखो उसे अच्छी तरह देखो।' भोला बाबू के मेहरारू कहत बाड़ी- 'उसे क्या देखना! आप आज देख रहे हैं, मैं जिन्दगी भर से देख रही हूँ।' ' अच्छा! बड़ा अच्छा काम कर रही हो, अब एक काम करो कि चलो चूल्हा फूँको।'\nभोला बाबू अपना मेहरारू पर खिसियात ओहिजा से टसक के कुर्सी प आके बइठ जात बाड़े बाकिर अपना एह खुशी के बारे में ऊ बहुत लोगन से बतियावल चाहत बाड़े- का उहो लोग सूरज के एह तरी डूबत देखेला? केहू दोसरा खातिर सूरज के फेंड़न के बीच से डूबल कवनो घटने ना रहे बाकिर भोला बाबू खातिर त प्रकृति के ई नजारा अद्भुत आ अनुपम रहे। ऊ उदास हो जात बाड़े। दोसरे पर ना, अपनो पर काहें कि देसा-देसी घुमला के बादो आज ले ऊ ई दृश्य ना देख सकल रहले। ओह साँझ ऊ कई लोगन से सूरज के बिसवे के बात पुछले आ हर जगह के बात से उनकरा दिल के कचोटे मिलल। उनकरा बुझात नइखे कि लोग अइसन काहें होखल जात बाड़े! रात में,एने-ओने से घूम- फिर के अइला के बाद, ऊ मेहरारू से कहत बाड़े कि ए बेरा खाना ना खइहें। मेहरारू के लागत बा कि उनकर तबीयत ठीक नइखे। भोला बाबू के लागत बा कि उनका किहाँ कुछुओ के कमी नइखे बाकिर उनुकर दु:ख बूझे वाला केहू नइखे। उनकर बात सुन के उनकर मेहरारू आ मये परिवार रोवे लागत बा। भोलो बाबू रोवे शुरू क देत बाड़े। सबसे तेज आ दु:खी आवाज भोले बाबू के रहत बा। आ 'सुख' कहानी एहिजे खत्म हो जात बिया।\nकहानी के ई अंत समूचा कहानी के एगो टभकत फोरा अस दु:खमय कर देत बा। शुरू में ऊ टभकल बरदास होत रहल। अंत में गरमी छितरियवा दिहलस। भोला बाबू के ई सोंचल कि- 'उनसे कोई गाँव नहीं छूटा, कस्बा नहीं छूटा, शहर नहीं छूटा। लेकिन यह सूरज अब तक कहाँ था? यह शाम आखिर किधर थी? आज वे क्या देख रहे हैं?' प्रकृति आ मनुष्य के रिश्तन में आइल ओह बेगानापन का ओर इंगित करत बा जहाँ पदार्थवाद मये अध्यात्मवाद के भकोस जाता आ पदार्थवादी दुनिया के बीच के एगो बड़ा कमजोर आदमी करूणाजनित विद्रोह के सुर में डेंकरत कहत बा कि ना, आदमी आ प्रकृति के बीच के ई रिश्ता ढहे के ना चाहीं। बाकिर एह विद्रोह के दिशा नइखे मिलत आ ऊ एगो कहल आ लउकल विवशता में बदल के खत्म हो जात बा। ई बेबसी हर ओह आदमी के बेबसी से जुटल बा, जे प्रकृति से मानव के आत्मीय संम्बंधन के तरफदार रहल बा। बाकिर, जहाँ सइ कसाई ओहिजा एगो के का बसाई।\nअँग्रेजी कविता में रोमैन्टिसिज्म के प्रस्तोता कवि विलियम वर्ड्सवर्थ अपना एगो प्रसिद्ध सॉनेट ' The World Is Too Much With Us' में अइसने उद्गार व्यक्त कइले रहले।ओहिजा सूरज के जगह चन्द्रमा रहे। औद्यौगिक क्रांति विज्ञाने खातिर ना, सम्बन्धनो खातिर क्रांति रहे- आदमी आ आदमी के बीच के आ आदमी आ प्रकृति के बीच के सम्बन्धन खातिर। वर्डसवर्थ कहले- संसार से हमनी के लगाव के हद हो गइल। संसार से लगाव माने पदार्थ से लगाव आ रिश्तन से बिलगाव।\nइहे चीज हमनी के 'बड़प्पन' में देखत बानीं जा। इहे चीज हमनी के 'सुख' में देखत बानीं जा।\nएन्टन चेखव के कहानी 'दु:ख' सन् 1904 से पहिले के रचना ह। सन् 1904 में चेखव के इंतकाल हो गइल रहे। बहुमत चेखव के विश्व के महानतम कहानीकार मानेला। तॉल्स्तॉय, गोर्की, समरसेट मॉम,प्रेमचंद, यशपाल से लगाइत राजेन्द्र यादव तक एक सुर से एह बात के गवाही देले बा। श्री यादव के कहनाम बा कि-" उत्कृष्ट कहानियाँ अनेक लेखकों ने लिखी हैं, लेकिन दर्जनों की संख्या में विश्व-साहित्य को प्रथम-श्रेणी की कृतियाँ देने का श्रेय केवल इस लेखक को है और इनमें एक या दो को सर्वश्रेष्ठ कह देना असंभव है।( कहानी स्वरूप और संवेदना: वाणी प्रकाशन: 2007: पृ.सं.-223)\n'दु:ख' चेखव के एगो अत्यंत मार्मिक कहानी ह, जेमे एगो गरीब आ बूढ़ कोचवान के अपार पीड़ा आ असहायपना के हृदयस्पर्शी उरेह भइल बा। कोचवान के घोड़ागाड़ी पर बइठे वाला लोगन के अपना स्वारथ आ मउज के सामने कोचवान के दु:ख के बात सुन के दु:खी होखे के त बाते छोड़ दिहल जाउ, देखउआ सहानुभूति आ प्रेम के दू बात बोलहूँ में अनस बरत बा। शराब पी के योना के टमटम पर बइठे वाला कुछ लइका त ओकरा के अत्यंत अशिष्ट भाषा में धमकावतो बाड़े स। योना पोतापोव के एकलवता बेटा मर गइल बा आ बेचारा योना आपन ई दु:ख केहू अउरियो के सुना के अपना दु:ख के कुछ हलुक कइल चाहत बा। ई स्वाभाविक बा, मानवीय बा, बाकिर ओहिजा केहू मानव होखे तब नूं, दोसरा के सुने? 'सुख' में भोला बाबू के दु:ख व्यक्तिगत ना रहे। उनकर दु:ख ई रहे कि अपना सांसारिक कार्यन में अझुराइल लोगन के पासे एतना फुरसत नइखे कि ऊ प्रकृति के नैसर्गिक छटा के देख सकसु! त अइसन जिनगी के मतलबे का जे जीवनदायी प्रकृति के बिसार दे? विलियम हेनरी डेविस( 1871-1940)) के कविता Leisure के एह पाँतिन से कहीं त-\n'दु:ख' के कोचवान के दु:ख अपना बेटा के मरला के दु:ख बा। ऊपर से व्यक्तिगत लागे वाला ई दु:ख गहराई आ विस्तार में हर ओह गरीब आदमी के दु:ख हो जात बा, जेकर सुने वाला एह दुनिया में केहू नइखे। एगो गरीब, बूढ़ बाप के एकलवता बेटा मर जाय त ओकरा पर कइसन बज्जर गिरी- एकरा के शब्दन में नइखे कहल जा सकत! अंत में योना आपन करूण-कथा अपना घोड़वे से कहे लागत बा। घोड़ा अपना मालिक के गम से गमगीन बा आ ओकर हाथ चाट के अपना करूण प्रेम के इजहार करत बा। योना घोड़ा से कहत बा- " हँ, हमार भाई! हमार पुरान संघतिया! इहे साँच बा कि कुज्या योनिच हमरा के अकेले जीए खातिर छोड़ के अपने चल गइल। तनी सोच ना, तोहरा एगो बछेड़ा होखे आ ऊ अचके तहरा के अकेले जीए खातिर छोड़ के, संसार छोड़ के चल जाउ त तोहरा कतना दु:ख पहुँची? पहुँची नूं?"\n'बड़प्पन' के गनिया के दु:ख के कइसनो व्याख्या के जरूरत नइखे। ओकरा दु:ख के स्थिति ई बा कि दोसरा के दु:ख ओकर आपन दु:ख हो जात बा। कुछ अइसन जवना के तुलसीदास एह तरे कहले रहले-\nनिज परिताप द्रवहिं नवनीता।\nपर दुख दुखी संत सुपुनीता।।\nकहल जा सकत बा कि काशीनाथ सिंह के 'सुख' आ चौधरी कन्हैया प्रसाद सिंह के 'बड़प्पन' चेखवे के 'दु:ख' के विकास ह। काशीनाथ सिंह के कहानी 'सुख' के शीर्षको चेखव के कहानी के शीर्षक 'दु:ख' से प्रभावित जनात बा। कोचवान योना पोतापोव आ भोला बाबू के चरित्रो में ढेर साम्य बा। दूनों जाना संगे बात एके बा कि इहन लोग के बात केहू नइखे सुनत। योना के बात 'बन वाला' नइखन सुनत आ भोला बाबू के 'घर वाला'। 'दु:ख' में करूणा ज्यादा बा, 'सुख' में व्यंग्य। 'बड़प्पन' के दु:ख 'दु:ख' के दु:ख के एकतरह से फइलाव ह। दूनो कहानी एगो टमटम वाला के कहानी हई स बाकिर अलग-अलग कथानक वाली। जबतक मनुष्य रही, मनुष्यता रही- ई तीनूं कहानी कवनो ना कवनो विधि याद आवत रहिहें स। आज करोना-संकट में जब सुनात बा कि डॉक्टर लोग पइसा खातिर कवनो बेमारी के कोविड-19 कह देत बा आ इलाज के नाँव प मरीज के किडनी, लिवर निकाल के ओकरा के मुआ घालत बा, तब 'बड़प्पन' वाला डॉक्टर याद पर जात बा। बाकिर आज के डॉक्टरन के तुलना में ऊ कुछ मानवीय त जरूर रहे काहें कि ऊ मुर्दा के सूई लगा के पइसा बनवले रहे, आज के डॉक्टर त जिअता के मुर्दा बना के पइसा बनावत बाड़े स। आदमी के पतन के पराकाष्ठा अब दोसर का होई जब धरती के भगवान नरक के शैतानों के लजवा देत बा!\n'बड़प्पन' कहानी पर विचार करत शालिग्राम पाण्डेय के कहनाम बा कि- " 1969 में प्रकाशित ई कहानी आजुओ ओतने प्रासंगिक बिया।डॉक्टर लोग के रोगी के साथ व्यवहार आ व्यावसायिक सोच आज चरम पर बा।साथे-साथ इहो विश्वास बा कि गनिया नियन लोग भी हमेशा रहल बा आ हमेशा रही।"\nकथा-शिल्प आ शैली के लिहाजे साधारण रहला के बावजूद कथानक, प्रस्तुति, प्रवाह आ प्रभावान्वीति के श्रेष्ठता के वजह से'बड़प्पन' भोजपुरी कहानी के विश्व-कहानी के पटल पर पुरजोर ढंग से प्रस्तुत करत बिया आ बड़ा सहजे ई बताइयो देत बिया कि भोजपुरी कहानी के बड़ कहे खातिर कवनो दोसरा भाषा के कहानी के छोट कहे के कवनो जरूरत नइखे।


बरियारपट्टी गाँवपालिका - विकिपीडिया\n27 फागुन 2073\nसंतोष कुमार महतो (ससफो)\nशोभा कुमारी यादव\n37.72 किमी2 (14.56 बर्गमील)\nपहिले के बरियारपट्टी गाविस के कार्यालय\nबरियारपट्टी नेपाल के प्रदेश संख्या2के सिराहा जिला में स्थित एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से सिराहा जिला के पहिले के कचनारी, जानकीनगर, बरियारपट्टी, तेनुवापट्टी आ जिझौल गांव विकास समिति सभ के मिला के बरियारपट्टी गांवपालिका बनल ह। ई गांवपालिका में अब5गो वार्ड बाड़ें।\nइ गांवपालिका के कूल जनसंख्या 25,256 बा आ क्षेत्रफल 37.72 वर्गकिलोमिटर बाटे। एकर केंद्र पहिले के बरियारपट्टी गाविस के कार्यालय मे राखल गईल बा। एह गांवपालिका के उत्तर मे सुखीपुर नगरपालिका, लक्ष्मीपुर पतारी गांवपालिका, दक्खिन मे भारत पुरब मे नवराजपुर गांवपालिका आ पश्चिम मे औरही गांवपालिका बाटे। \n2 स्थानिय प्रशासन आ शामिल इकाई सभ\n3 समाज आ संस्कृति\n5 हटिया सभ\nबरियारपट्टी गांवपालिका नेपाल के सिराहा जिला के हिस्सा हवे आ ई नेपाल में दक्खिनी-पूरबी हिस्सा में पड़े ला। ई इलाका नेपाल के तराई वाला इलाका हवे, मने कि पहाड़ प्रदेश के दक्खिन में समथर जमीन वाला इलाका हऽ।\nकोपेनहेगन विश्वविद्यालय के एगो अध्ययन, जेह में नेपाल के संभावित बनस्पति क्षेत्र सभ के अध्ययन कइल गइल रहे आ एह में हावापानी के नकशा भी बनावल गइल, एह अध्ययन के मोताबिक बनावल नक्शा के अनुसार इहाँ के जलवायु के निचला उष्णकटिबंधी जलवायु में रखल गइल बा हालाँकि, कोपेन के जलवायु बर्गीकरण के हिसाब से ई इलाका नम उष्णकटिबंधी जलवायु (Cwa) कटेगरी में रखल जाला।\nस्थानिय प्रशासन आ शामिल इकाई सभ[संपादन करीं]\nनेपाल के बाकी गाँवपालिका सभ नियर, बरियारपट्टी गाँवपालिका में भी स्थानीय प्रशासन के ब्यवस्था बा। इहवों, गाँवपालिका के एक ठो कार्यालय बा आ गाँवपालिका के स्थानीय प्रशासन गांव कार्यपालिका द्वारा चलावल जाला जेकर अध्यक्ष आ उपाध्यक्ष चुनाव होकर चुनल जाला।\nकुल जनसंख्या (2011)\n1. कचनारी 6,480\n2. जानकीनगर 4,441\n3. बरियारपट्टी 5,129\n4. तेनुवापट्टी 4,240\n5. जिझौल 4,996\nगाँवपालिका में आवे वाला गाँव सभ, जिनहन के पाहिले गाँउ बिकास समीति (गाविस) कहल जाय, के बिबरन नीचे दिहल गइल बा:\nबरियारपट्टी गाँवपालिका के इकाई बा। पहिले ई कचनारी गाविस के रूप में रहल। नेपालके सन 2011 के जनगणना अनुसार कचनारी के 1,016 घर मे कूल जनसंख्या 6,480 बाटे। एह में मरदाना लोग के संख्या 3,252 आ औरत लोग के संख्या 3,228 बा।\nबरियारपट्टी गाँवपालिका के इकाई बा। पहिले ई जानकीनगर गाविस के रूप में रहल। नेपालके सन 2011 के जनगणना अनुसार जानकीनगर के 723 घर मे कूल जनसंख्या 4,441 बाटे। एह में मरदाना लोग के संख्या 2,189 आ औरत लोग के संख्या 2,222 बा।\nबरियारपट्टी, जे पहिले के ब्यवस्था में खुद एगो गाँवबिकास समिति रहल, अब अपनहीं नाँव के गाँवपालिका के इकाई भी बा। नेपालके सन 2011 के जनगणना अनुसार इहाँ के 906 घर मे कूल जनसंख्या 5,129 बाटे। एह में मरदाना लोग के संख्या 2,535 आ औरत लोग के संख्या 2,594 बा।\nबरियारपट्टी गाँवपालिका के इकाई बा। पहिले ई तेनुआपट्टी गाविस के रूप में रहल। नेपाल के सन 2011 के जनगणना अनुसार तेनुआपट्टी के 750 घर मे कूल जनसंख्या 4,240 बाटे। एह में मरदाना लोग के संख्या 2,034 आ औरत लोग के संख्या 2,206 बा।\nबरियारपट्टी गाँवपालिका के इकाई बा। पहिले ई जिझौल गाविस के रूप में रहल। नेपालके सन 2011 के जनगणना अनुसार जिझौल के 860 घर मे कूल जनसंख्या 4,996 बाटे। एह में मरदाना लोग के संख्या 2,495 आ औरत लोग के संख्या 2,501 बा।\nसमाज आ संस्कृति[संपादन करीं]\nबरियारपट्टी में प्रमुख रूप से हिन्दू, मुस्लिम आ इसाई के माने वाला लोग निवास करत बा। जातीय बर्गीकरण देखल जाय तब इहाँ, यादव, कथवनिया, कोइर, दुसाध, चमार, मलाह, तेली, डोम, मुसहर, दोनवार आदि जाति के बस्ती बाटे।\nहिंदू धर्म के लगभग सगरी परब-तिहुआर इहाँ मनावल जाला, जेह में संक्रांति, होली, दिपावली इत्यादि प्रमुख तिहुआर बाड़ें।\nबरियारपट्टी गांव मे सगरमाथा बस व्यवसायी संघ के एक ठो छोट टर्मिनल बा जहाँ से लोकल बस जीरोमाइल, लहान आ खोक्सी होके भी लहान तथा सिराहा तक जायेला। दिवा सेवा छोट सबारी जौन सुबह मे खोक्सी से सिंधुली होके काठमांडू तक जाला आ रात्रि सेवा भी खोक्सी से काठमांडू तक जाला।\nहटिया सभ[संपादन करीं]\nबरियारपट्टी हटिया: रविवार आ गुरुवार\nखोक्सी हटिया: रविवार आ गुरुवार\nतेनुवापट्टी हटिया: बुधवार आ शनिवार सायंकाल लागेला इहा साग-सब्जी के साथ-साथ शराब के बढि़या व्यापार होला।\n↑ "अव4स्थानीय तहको मत परिणाम आउन बाँकी, कुन दलको पोल्टामा कति ?( सूचीसहित )". Hamrakura.com. 2017-09-25. पहुँचतिथी 2018-01-31.\n↑ "File:Nepal map of Köppen climate classification.svg - Wikimedia Commons" (English में). Commons.wikimedia.org. पहुँचतिथी 2018-01-31.\n↑ "Climate of Nepal: Temperature, Climograph, Climate table for Nepal - Climate-Data.org". En.climate-data.org. पहुँचतिथी 2018-01-31.\n↑ 7.0 7.1 7.2 7.3 7.4 "नेपाल के राष्ट्रिय जनगणना २०६८ (गाविस तह)" (PDF). नेपाल सरकार. राष्ट्रिय योजना आयोग. 2012.\nबरियारपट्टी गाँवपालिका के आसपास के जगह\nसुखीपुर नगरपालिका, लक्ष्मीपुर पतारी गांवपालिका\n"https://bh.wikipedia.org/w/index.php?title=बरियारपट्टी_गाँवपालिका&oldid=652488" से लिहल गइल\nएह पन्ना पर आखिरी बेर संपादन 25 फरवरी 2019 के 00:39 बजे भइल रहल।


Home भोजपुरी साहित्य भोजपुरी गीत विद्या शंकर विद्यार्थी जी के लिखल चइती गीत\nपरनाम ! स्वागत बा राउर जोगीरा डॉट कॉम प, रउवा सब के सोझा बा विद्या शंकर विद्यार्थी जी के लिखल चइती गीत, पढ़ीं आ आपन राय जरूर दीं कि रउवा विद्या शंकर विद्यार्थी जी के लिखल चइती गीत कइसन लागल आ रउवा सब से निहोरा बा कि शेयर जरूर करी।\nमहुआ महके भिनुसरवा ए रामा,\nबलम जी के बगिया,\nबलम जी के बगिया, सजन जी के बगिया, महुआ…।\nबलम जी के बगिया में दस दस महुइया\nमोतियन के दाना नियन चुवेला भुँइया\nकोइली कढ़ावेली रगिया हो रामा, बलम…।\nननदी के अलगे ना नखरवा चलेला\nचलेला त चलेला ना झगरवा चलेला\nचुनरी में लागी किया दगिया हो रामा, बलम…।\nमहुआ उठाईं कि हम टिकुली उठाईं\nसइया जी के नेहिया के टिकुली झुठाईं\nलउके ना बलम जी के पगिया हो रामा, बलम…।\nबलम रहीते घरवा त तनि पतिअइते\nमहुआ के बगिया में तनि बतिअइते\nचइत मास देता ई दरदिया हो रामा, बलम…।\nए रामा बैरिन भइली निंदिया, सोहावन लागे बिंदिया ए रामा\nलिलरा के, गिरि गिरि जाला मोरी बिंदिया ए रामा,\nए रामा ललसा के लसवा, चपकी बिंदिया धरे ए रामा\nहियरा के, हियरा हहरे त बुझावे ए रामा,\nजियरा के… लिलरा के…।\nए रामा सवती के बतिया, सतावे अधरतिया ए रामा\nअँखिया के, अँखिया के देला बेचैनिया ए रामा,\nअँखिया के… लिलरा के…।\nए रामा पिया परदेसिया, पत्थर कइले छतिया ए रामा\nपतरी के, पतरी के गँतरी बनइले ए रामा,\nपतरी के… लिलरा के…।\nए रामा निझवे के निझइत, अँगोरवा ना निझवे ए रामा\nछतिया के, तलफे त असहीं तलफे ए रामा,\nछतिया के… लिलरा के…।\nए रामा पिया परदेसिया, दरदिया ना जाने ए रामा\nरोजे दिनवा, रहिया बलमुआ तिकावे ए रामा\nए रामा चइत के बतिया, ललसवा जगावे ए रामा\nकौनो दिनवा, पियवा आवे ना अपनावे ए रामा\nकौनो दिनवा …रोजे …।\nए रामा सुधिया में अँखिया, फफाये डुबाये ए रामा\nसाइते दिनवा, पियवा से नाहीं बोलाये ए रामा,\nसाइते दिनवा… रोजे…।\nए रामा कोइली सबदिया, हियरवा हिकावे ए रामा\nसभे ना दिनवा, बदरी पिरितिया प छाये ए रामा,\nसभे दिनवा… रोजे….।\nए रामा हमरा के छोड़ी के, परइले पिया बहरा ए रामा\nछतिया पर, छतिया पर बिजुली गिरइले ए रामा,\nए रामा उठऽ उठऽ ननदी, उठऽ ना बड़ भागिन ए रामा\nतोहार भइया, तोहार भइया अचके परइले ए रामा,\nए रामा बिहरेला छतिया, आ दरदिया बढ़ावे ए रामा\nसारी रतिया, सारी रतिया छतिया में साले ए रामा,\nए रामा नयना के कजरा, धूमिल अरमनवा ए रामा\nउजग रतिया, रतिया के सहे ना बेदनवा ए रामा,\nपिछला लेखडॉ. हरेश्वर राय जी के लिखल कुछ भोजपुरी गजल\nअगिला लेखजयकान्त सिंह जी के लिखल नेग में फगुआ


लौटाव (Ref. 120179): बहुत नीचे, न्यूनतम जनसंख्या दुगनी समय अवलागत 14 महीने। (K=0.11; tmax >30; tm approx. 15-20 yrs.).


जगन्नाथ जी के लिखल भोजपुरी गज़ल संग्रह लर मोतियन के | जोगीरा\nHome भोजपुरिया बस्ता | भोजपुरी किताब जगन्नाथ जी के लिखल भोजपुरी गज़ल संग्रह लर मोतियन के\nजगन्नाथ जी के लिखल भोजपुरी गज़ल संग्रह लर मोतियन के\nग़ज़ल, जेकरा नावे में मिसिरी मतीन मिठास बा, गुलाब अइसन गमक बा, सुबास बा, उर्दू काव्य के सबसे जनगर आ पनिगर रूप ह। आजु के जुग में जब छंद-बद्ध कविता एक तरह से अलोपित हो रहलि बा, ग़ज़ल के लोकप्रियता के ई आलम बा की उर्दू के त बात छोड़ी हिंदी, भोजपुरी, मगही, मैथली आ अउरी क्षेत्रीय भाषा में भी ग़ज़ल छूटी के लिखा राहिल बा।\nग़ज़ल के शुरुआत कइसे भइल, ठीक-ठीक ना कहल जा सक. बहुत लोग बहुत तरह के बात कहेला। कवनो एक मत नइखे हो सकल आजु ले एकरा पर। अइसे ग़ज़ल फारसी में, जेकरा कोखी एकर जनम भइल, रोदकी का समय से पावल जाले। उर्दू के पहिला ग़ज़ल कहनिहार सुल्तान कुली कुतुबशाह के मानल जला।\nग़ज़ल के शाब्दिक अर्थ होला-माशूक से बातचीत कइल। आशिक आ माशूक के बातचीत के आधार प्रेम छोड़ी के अउर का हो सकेला ? एह से ग़ज़ल के मुख्य विषय प्रेम मानल जाला। साँच पूँछी त ग़ज़ल मन के भावना आ प्रेम के कामना के अभिव्यक्ति ह। मन के भावना आ प्रेम के कामना असीम होले। एकनि के कवनो सिमा में नइखे बान्हल जा सकत। एही से ग़ज़ल कबो-कबो दार्शनिक आ आद्यात्मिक रूपों ले लेले। ग़ज़ल मूलतः व्यक्तिवादी काव्य ह।\nजगन्नाथ जी के लिखल भोजपुरी गज़ल संग्रह लर मोतियन के डाउनलोड करे के खातिर क्लिक करीं\nजोगीरा डॉट कॉम प उपलब्ध अधिकांश किताब साहित्यांगन से लिहल गइल बा, भोजपुरी किताब रउआ साहित्यांगन डॉट कॉम से भी डाउनलोड कर सकत बानी ।\nभोजपुरी गज़ल संग्रह\nपिछला लेखताड़ी पऽ कवि ह्रदयानन्द विशाल जी के लिखल एगो भोजपुरी गाना\nअगिला लेखरवि किशन और काजल राघवानी अभिनीत बैरी कंगना -2 13 जुलाई से सिनेमाघरों में


दिल्ली कैपिटल बनाम किंग्स इलेवन पंजाब के बीचे आजु होई टक्कर - खबर भोजपुरी\nउम्मीद ओपनर के साथे रही\nआईपीएल (आईपीएल-2022) के मौजूदा सीजन के 64वां मैच दिल्ली कैपिटल्स आ पंजाब किंग्स का बीच सोमार 16 मई के होखे वाला बा. ई मैच नवी मुंबई के डीवाई पाटिल क्रिकेट स्टेडियम में होखी. ई मैच दुनु टीम खातिर बहुते जरूरी बा काहे कि एहसे प्लेऑफ के उमेद मजबूत होखी. जवन टीम हार जाई ओकरा खातिर रास्ता अउरी कठिन हो जाई.\nदिल्ली कैपिटल्स के कमान विकेट कीपर बल्लेबाज ऋषभ पंत के हाथ में बा जबकि पंजाब के कप्तानी मयंक अग्रवाल के हाथ में बा। दिल्ली के अब तक के सफर के बात कईल जाए त टीम 12 में से6मैच जीत चुकल बिया। बेहतर नेट रन रेट के चलते टीम फिलहाल 5वां स्थान प बा। एकरा संगे-संगे पंजाब भी 12 में से6जीत चुकल बा लेकिन ओकर नेट रन रेट दिल्ली से जादे खराब बा। अगर टीम बढ़िया अंतर से मैच जीत लेव त ऊ टॉप-4 में भी जगह बना सकेले काहे कि फिलहाल रॉयल चैलेंजर्स बैंगलोर के नेट रन रेट जवन नंबर-4 पर बा, माइनस में बा। उ 13 में से7मैच जीत चुकल बाड़े\nएह सीजन के आखिरी मैच दिल्ली आ पंजाब का बीच मुंबई के ब्राबर्न स्टेडियम में भइल. ओकरा बाद दिल्ली9विकेट से जीतल। पंजाब के पारी महज 115 रन में बंडल आउट होखला का बाद दिल्ली 10.3 ओवर में एह निशाना के पीछा कइलसि. डेविड वार्नर 30 गेंद में 60 रन के नाबाद पारी खेलले आ 10 गो चौका, 1 छह रन बनवले. कुलदीप यादव, खलील अहमद, अक्षर पटेल आ ललित यादव के 2-2 से विकेट मिलल. हमनी के बताईं कि एह मैच खातिर फैंटेसी लीग में रउरा कवना खिलाड़ियन पर दांव लगा सकेनी.\nदिल्ली के ओपनर डेविड वार्नर के फैंटेसी लीग खातिर अपना प्लेइंग इलेवन में शामिल कइल जा सकेला. वार्नर पिछला5गो मैचन में से2गो मैच में हाफ शतक बनवले बाड़न. उ दिल्ली खातिर टॉप रन स्कोरर भी बाड़े। पंजाब के ओपनर शिखर धवन भी गजब के प्रदर्शन कर रहल बाड़े अवरू उ 12 मैच में कुल 402 रन बनवले बाड़े। आल राउंडर के बात कइल जाव त लियाम लिविंगस्टोन के छोड़ल नइखे जा सकत. ऊ चालू सीजन में पंजाब खातिर दुसरका सबले बेसी रन बनावे वाला हउवें. उनुका अलावे मिशेल मार्श के लय में भी देखल जाला। कागिसो रबाडा आ कुलदीप यादव के भी गेंदबाज के इलेवन में शामिल कर सकेनी।\n2520820cookie-checkदिल्ली कैपिटल बनाम किंग्स इलेवन पंजाब के बीचे आजु होई टक्करyes\nराष्ट्रीय डेंगू दिवस आजु : स्वास्थ्य विभाग में बा हर तरे के मच्छर, लार्वा पर हमला करी


लोग के रेलवे से का चाहीं – Anjoria\nफरवरी 11, 2011 तत्काल बुकिंग, रेल बजट, रेलवे\nपिछला दिने एगो मार्केटिंग रिसर्च कंपनी आर॰एन॰बी॰ रिसर्च देश के करीब करीब हर राज्य से पौने आठ हजार लोग से कुछ सवाल पूछलसि जवना से कि अनुमान लगावल जा सके कि आम जनता रेलवे से का खोजेले आ ओकरा का चाहीं. हमनी के आम बजट के जवना बेसब्री से इन्तजार करीले वइसनका बेसब्री रेल बजट ला ना रहेला. करीब करीब हर साल रेल बजट में नया नया ट्रेन के एलान होला बाकिर यात्री सुविधा हमेशा अनदेखल जइसन रहि जाले.आर॰एन॰बी रिसर्च अपना टूडेज चाणक्या के रेल बजट स्पेशल में अपना सर्वे से सामने आइल कुछ सुझाव रेल मंत्रालय के दिहले बा. पेश बा ओह सुझावन के एगो झलक.\n1. अलग अलग बर्थ खातिर अलग अलग दाम\nसबले नीचे वाला बर्थ यात्रा खातिर सबले आरामदायक रहेला आ अधिकतर यात्री चाहेलें कि उनुका नीचे वाला बर्थ मिल जाव. रेलवे के चाहीं कि नीचे वाला बर्थ खातिर सबले बेसी भाड़ा लेव आ बगल के ऊपर वाला बर्थ खातिर सबले कम. काहे कि साइड अपर बर्थ सबले कष्टदायक होले.\n2. तत्काल के बुकिंग ट्रेन के प्रस्थान समय से 48 घंटा पहिले शुरु होखे\nअबही तत्काल के बुकिंग हर ट्रेन खातिर एकही समय सबेरे आठ बजे से खुलेला जवना चलते ओह बेरा बुकिंग करावल मुश्किल हो जाले आ कुछ भाग्यशालिये लोग के बुकिंग मिल पावेला. जब हर ट्रेन के प्रस्थान समय से 48 घंटा पहिले तत्काल बुकिंग खुलल करी त एके समय के भीड़ खतम हो जाई आ लोग सुविधा से बुकिंग करा पाई. एहसे तत्काल टिकट के बुकिंग में व्याप्त ब्लैको खतम हो जाई.\n3. अकसरहा यात्रा करे वालन खातिर योजना सभका खातिर होखे\nअधिकतर ट्रेन यात्री स्लीपर कोच से चलेले बाकिर आईआरसीटीसी वेबसाइट पर खाली टू एसी भा ओह से उपरे वाला श्रेणी में ई योजना चलावल जाला जवना में वइसनका यात्री कुछ अंक अर्जित करेले जवना के फायदा ऊ अपना यात्रा में ले सकेले. न्यायसंगत रही कि हर श्रेणी के यात्रियन के ई सुविधा दिहल जाव.\n4. आर ए सी टिकट के आधा पइसा वापिस कर दिहल जाव\nअगर यात्री अपना आरएसी टिकट पर पूरा यात्रा करत बा त ओकरा के आधा भाड़ा वापिस मिल जाये के चाहीं काहे कि ऊ आधे सीट पर आपन यात्रा पूरा करेला अगर ओकर आरक्षण यात्रा का दौरान कन्फर्म ना हो पावे.\n5. फेंके वाला बेडशीट के व्यवस्था रहो\nरेलवे के चाहीं कि ऊ डिस्पोजेबल तकिया खोल, चादर, तौलिया, कंबल खोल वगैरह के व्यवस्था अतिरिक्त भुगतान पर देबे के व्यवस्था राखो जवना से ओह यात्रियन के सुविधा मिल पावे जे ई अतिरिक्त खर्च कर के अपना खातिर डिस्पोजेबल चादर वगैरह चाहऽता.\n6. हवाई जहाज का तरह ट्रेनो के बोगी आ सीट चुने के सुविधा दिहल जाव\nट्रेनो खातिर ओही तरह से खाली उपलब्ध सीट आ बोगी देखावल जाय जइसे हवाई यात्रा वालन के देखावल जाला.\n7. बोगी का भीतर ट्रेन के मार्ग देखावल जाव\nट्रेन का हर बोगी में ओह ट्रेन के रास्ता के नक्शा चार्ट प्रदर्शित रहे जइसे कि राजधानी एक्सप्रेस का बोगियन में रहेला. कम से कम एसी कोच में त जरुरे ई सुविधा दिहल जाव.\n8. प्रतीक्षा सूची के यात्रियन खातिर एसएमएस सुविधा दिहल जाव\nआईआरसीटीसी से टिकट बुक करावे वाला प्रतीक्षा सूची के यात्रियन के टिकट कन्फर्म हो गइला पर एस एम एस भेजल जाव.\n9. निगमित यात्रियन खातिर कवनो योजना चलावल जाव\nनिगमित यात्रियन खातिर कुछ खास योजना चलावे के चाहीं काहे कि ऊ लोग रेलवे के बड़हन ग्राहकन में आवेला.\n10. बड़का शहरन में प्लेटफार्म टिकट के दाम बढ़ावल जाव\nबड़का शहरन में प्लेटफार्म टिकट के दाम बेसी राखे के चाहीं जवना से कि प्लेटफार्म पर बेमतलब के भीड़ ना जुटे.\n11. भीड़ वाला सीजन में हर ट्रेन में बोगी बढ़ावल जाव\nभीड़ वाला सीजन में हर ट्रेन में दू गो भा तीन गो अतिरिक्त बोगी जोड़ल जाव जवना से कि भीड़ से कुछ निजात मिले आ अधिका से अधिका लोग अपना योजना से यात्रा कर पावे.\n(स्रोत : टूडेज चाणक्या)\nबतकुच्चन – ५


भोजपुरी फिल्म – Anjoria\nअप्रैल 20, 2011 OmPrakash Singh\nबिहार झारखण्ड के लोकप्रिय न्यूज चैनल “मौर्य टीवी” पर अब फिलिमो देखावल जाई. एह खातिर ऊ तकरीबन दू सौ फिल्मन के प्रसारण अधिकार खरीद चुकल बा. एहमें चर्चित निर्देशक प्रकाशो…\nढेर दिन से एगो हिट फिल्म खातिर तरसत भोजपुरी फिल्म उद्योग के पिछला शुक का दिने खुशखबरी मिलल कि ओह दिन रिलीज भइल फिल्म “मार देब गोली केहू ना बोली”…\nनवम्बर 27, 2010 OmPrakash Singh\nहालही में रिलीज भोजपुरी फिल्म “दरार” से नायक का रुप में आपन अभिनय पारी शुरु करे वाला अनिल सम्राट के अदाकारी के दर्शक पसन्द कर रहल बाड़े. जब जब उनकर…\nनवम्बर 20, 2010 OmPrakash Singh\nभोजपुरी फिल्म के किंग स्टार दिनेश लाल यादव आ यंग स्टार जूनियर निरहुआ प्रवेशलाल यादव आजुकाल्ह राजपिपला में जमल बाड़े. कारण बा भोजपुरी के मशहूर फिल्म मेकर आदिशक्ति इंटरटेनमेंट आदिशक्ति…\nपंजाब के लड़की. पिता पायलट हउवें बाकिर ओकरा ऊँचाई से डर लागेला. मेडिकल में जाये के मन रहे बाकिर बीएससी करे के पड़ल. ओकरा बाद डायटिशियन के कोर्स कइली आ…\nनवम्बर 16, 2010 OmPrakash Singh\nधुरंधर, माने जे हर काम में माहिर होखे. एही नाम से बनत भोजपुरी फिल्म के शुरुआत पिछला दिने गोरेगांव के कृष्णा स्टूडियो में हो गइल. सत्यनारायण फिल्म्स का बैनर तले…\nनवम्बर 13, 2010 OmPrakash Singh\nभोजपुरी सिनेमा के सदाबहार सुपर स्टार रवि किशन खातिर अबकी के दिवाली खास रहल काहे कि उनका बीस साल के फिल्मी कैरियर में अइसनका सुखद संजोग पहिलका बेर आइल. रवि…\nजइसन कि हर सर्वे में होखेला, दि संडे इंडियनो का सर्वे में, जनमत के राय आ समीक्षकन का राय में अन्तर सामने आइल बा. आम दर्शकन का राय में दिनेश…\nकहल जाला कि अगर पूरा मेहनत आ लगन से कवनो काम पूरा तइयारी का साथे कइल जाव त कुछुवो कइल जा सकेला. एही बाति के नजारा पिछला दिने आदिशक्ति इंटरटेनमेंट…


सकल घरेलू उत्पाद - विकिपीडिया\nबिस्व के देस सभ के जीडीपी (नॉमिनल) के आधार पर नक्शा, आमेरिकी डालर में, स्रोत:"विश्व बैंक", 2014.\nजीडीपी (पीपीपी) के डेटा (टॉप के 10 गो देस आ क्षेत्र, 2014) बिन क्रम के देखावल\nसकल घरेलू उत्पाद (अंग्रेजी:Gross Domestic Product) या जीडीपी कौनों देस भा क्षेत्र में कौनो निश्चित समय अवधि में होखे वाला कुल उत्पादन के माप हवे। ई सगरी माल आ सेवा सभ के उत्पादन के बाजार मूल्य के मौद्रिक नाप हवे, यानी मुद्रा (रुपिया, डालर इत्यादि में) ब्यक्त कइल जाला, आ आमतौर पर तिमाही (साल में चार बेर) या साल भर खाती मापल जाला।\nनामिक (नॉमिनल) जीडीपी के अनुमान सामान्यतः पूरे देस या क्षेत्र के आर्थिक प्रदर्शन के निर्धारित करे खातिर इस्तेमाल होला, आ अंतर्राष्ट्रीय स्तर प आपस में तुलना करे खाती होला। हालाँकि, मुद्रास्फीति के दर अलग-अलग देसवन में अलग-अलग होख्ले के कारण, तुलना करे खातिर नॉमिनल जीडीपी के बहुत नीक तरीका ना मानला जाला। मुद्रास्फीति के परभाव के हटा के तुलना करे खाती जीवनयापन में होखे वाला खर्चा के दर के धियान में रख के परचेजिंग पावर पैरिटी (पीपीपी) के आधार पर होखे वाली गणना के इस्तेमाल कइल जाला।\nओईसीडी (OECD) द्वारा सकल घरेलू उत्पाद के परिभाषा दिहल गइल बा कि ई "सगरी निवासी आ संस्थागत इकाई सभ द्वारा उत्पादन के प्रक्रिया में कुल जोड़ल गइल वैल्यू (वैल्यू एडेड; जेह में उत्पाद के सभ के मूल्य में कौनों अन्य टैक्स भी होखे तब ओकरा के जोड़ल गइल होखे, सब्सिडी घटा दिहल गइल होखे) के एक ठो समेकित माप हवे।” अंतर्राष्ट्रीय मुद्रा कोष (आईएमऍफ़) के अनुसार "जीडीपी, अंतिम उत्पाद आ सेवा सभ के मौद्रिक मूल्य हवे - मने कि, अइसन जे अंतिम प्रयोगकर्ता द्वारा खरीदल जालीं - जिनहन के उत्पादन कौनों देस में एगो निश्चित समय अवधि (साल भा तिमाही में) होखे ला।"\nकुल जीडीपी के कई हिस्सा में तूर के भी बतावल जा सके ला, मने कि अर्थब्यवस्था के अलग-अलग इंडस्ट्री भा सेक्टर अनुसार, जइसे कि खेती के सेक्टर के जीडीपी केतना रहल। जीडीपी आ कुल जनसँख्या के अनुपात के प्रति ब्यक्ति जीडीपी (या जीडीपी पर प्रति ब्यक्ति आय) कहल जाला आ ई कौनों इलाका में जिनगी के स्तर के सूचक के रूप में इस्तमाल होला। जीडीपी के बिस्व अर्थब्यवस्था के बढ़ती आ बिकास के सभसे प्रमुख सूचक के रूप में भी मानल जाला।.\nपरचेजिंग पावर पैरिटी\nनामिनल जीडीपी अनुसार देसवन के लिस्ट\n↑ "GDP (Official Exchange Rate)" [जीडीपी (ऑफिशियल ऍक्सचेंज रेट)] (PDF). विश्व बैंक. पहुँचतिथी 10 जून 2016.\n↑ "OECD". पहुँचतिथी 14 August 2014.\n↑ Callen, Tim. "Gross Domestic Product: An Economy's All". IMF. पहुँचतिथी3June 2016.\n↑ Dawson, Graham (2006). Economics and Economic Change. FT / Prentice Hall. प. 205. ISBN 9780273693512.\n↑ Lepenies, Philipp (2016-04-26). The Power ofaSingle Number: A Political History of GDP (English में). New York: Columbia University Press. ISBN 9780231175104.\nई अर्थशास्त्र से संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=सकल_घरेलू_उत्पाद&oldid=699965" से लिहल गइल\nअर्थशास्त्र आ फाइनेंस आधार\nएह पन्ना पर आखिरी बेर संपादन 14 अक्टूबर 2021 के 20:02 बजे भइल रहल।


November 2014 – Page3– Anjoria\nMonth: November 2014 (Page 3)\nभोजपुरी सिनेमा आ गीतन में फूहड़ता आ नंगई पसारत धंधेबाजन आ ‘ले दही’ करत प्रचारकन के जाल में अझुराइल भोजपुरी के जान अब साँसत में पड़े लागल बा काहे कि एह लोग के बेवहार अब सीमा का बाहर जा के दबंगई आ धमकी के रूप लेबे लागल बा. भोजपुरी सिनेमापूरा पढ़ीं…\n2जी स्पेक्ट्रम घोटाला मामिला में तब के दूरसंचार मंत्री ए. राजा, उनकर पार्टी सहयोगी आ डीएमके सांसद कनिमोझी आ कुछ अउर लोग पर हेराफेरी के आरोप तय क दिहलसि अदालत आ अगिला सुनवाई ला 11 नवंबर के तारीख दिहलसि. झारखंड में विधानसभा चुनाव से पहिले सरकार में शामिल झारखंड मुक्तिपूरा पढ़ीं…


रूपिया के गाछ - राम प्रकाश तिवारी - मैना: भोजपुरी साहित्य क उड़ान (Maina Bhojpuri Magazine)\nHome राम प्रकाश तिवारी Bhojpuri Kahani रूपिया के गाछ - राम प्रकाश तिवारी\nरूपिया के गाछ - राम प्रकाश तिवारी\nरामसेवक आ सीताराम एके ऑफिस में काम करत रहे लो। दूनू जाने लइकाईं के संघतिया रहे लोग आ सब तरे बराबर रहे लो। एक दिने सीताराम कहले\n“भाई रामसेवक, सुनऽ अब हमनी के लइका सेयान होतारे सं। एकनी खातिर कुछ जोड़ बिटोर करे के चाहीं। तु का कहतारऽ बतावऽ”\nसीताराम के ई बात सुन के रामसेवक कहले “हो भाई, बात तऽ तुं नीमन कहतारऽ, हमनी के कुछ करे के चाहीं। अब तुं बताव का करे के तहार विचार बा?”\nएह बात पर सीताराम कहले “सुनऽ हम कहेब कि हमनी के अपना अपना लइका के नांवे दस पंद्रह एकड़ जमीन कीन लेबे के। कहऽ कइसन रही?”\nतब रामसेवक कहले “भाई बात तऽ ठीक बा बाकिर हम मानिले 'पूत कपूत तऽ का धन संचय, आ पूत सपूत त का धन संचय'। भाई हम तऽ कहेब कि हमनी अपना लइकन के पढ़ा लिखा के जोग्य बनावल जाओ तऽ धन तऽ ऊ अपने कमा लिहन।”\nसीताराम के रामसेवक के मुंह से अइसन जवाब के आस ना रहे, उनकरा रामसेवक के ई बात पसन ना परल आ ऊ तनी रोसाह बोली में रामसेवक से कहलें\n“सुनऽ भाई, आज ले हमनी के कवनो हारा-बाजी नइखे भइल। बाकी आज हम तहरा के कहतानी कि आज से एगो हारा-बाजी लागे कि 'के अपना लइका खातिर रुपिया के कतहक गाछ लगावत बा'। आ एह बात के फसिला आज से ठीक बीस बरिस के बाद होखी”।\nएतना कहके सीताराम ओजी से उठले आ अपना घरे आ गइले।\nअब सीताराम अपना दुआर पर से धइले आगे जहां ले लउकत रहे ओजा तक के जमीन कीने लगले। बाकिर एह फेरा में ऊ अपना लइका पर से बेलकुल बेख्याल हो गइले। उनका तऽ खाली रुपिया कमाए आ जमीन कीने के लगन लागल रहे। एकर परिणाम ई भइल की सीताराम के लइका के साथ-संघत बिगड़ गइल आ ऊ जवार भर के सबसे बिगड़ल आ आवारा लइका बन गइल।\nओने रामसेवक अपना लइका के पढ़ावे-लिखावे में विशेष धेयान देबे लगले। जेकरा से ऊनकर बेटा हर साल अपना इस्कुल में टॉप करे लागल आ एगो नामी यूनिवर्सिटी से पीएचडी कऽ के ओही यूनिवर्सिटी में प्रोफेसर बन गइल।\nसमय बीतल दुनु संघतिया आपन उमिर पूरा क के नोकरी से रिटायर हो के घरे लवटल लोग। एक दिन फेर सीताराम रामसेवक के दुआर पर अइले आ बहरिए से कहले\n” काहो रामसेवक भाई, घरे बाडऽ का?”\nसीताराम के आवाज सुन के रामसेवक अपना कोठरी में से दउरल कहत अइले\n“हं सीताराम भाई बानी, आवऽ आवऽ बइठऽ”।\nआ उनकर बांह पकड़ के उनका के अपना संगे दिवान पर बइठवला के बाद अपना मलिकाइन के कहले\n“सुनऽ तारु हो, अरे सीताराम भाई आइल बाड़े तनी चाह-पानी के बेवस्था करऽ”।\nफेर ऊ सीताराम से कहले, "कहऽ भाई आज अतना बरिस के बाद हमरा घर के डगर कइसे धरा गइल हऽ? आंय सभ कुशल से बानु? आउर बतावऽ तहार रुपिया के गाछ तऽ अब फरे लागल होई?" आ मुस्कियाए लगले।\nरामसेवक के ई बात सुनते सीताराम पूका फार के लइकन नियर रोवे लगले। उनकरा के रोवत देख के रामसेवक के अकबक हेरा गइल। ऊ अचकचा के उनका से कहले\n“ए भाई! तुं काहे रोवे लगलऽ? हम त हंसी कइनी हऽ, काहे से कि बीस बरिस पहिले एही जगहा पर तुंही इ बात कहले रहलऽ।”\nसीताराम आपन सुसुकी के रोकत आ अपना कान्हा पर के गमछी के कोर से आपन लोर पोंछत कहले\n“भाई हो, आज तुं जीत गइलऽ हम हार गइनी। तहार कहनाम सही रहे कि 'पूत कपूत तऽ का धन संचय,आ पूत सपूत तऽ का धन संचय'। हम अपना भाई जइसन साथी से हारा-बाजी के फेरा में धन कमाए आ जमीन किने में अइसन अझुरइनी की अपना लइका पर धेयान ना दिहनी, जवना के कारण आज ऊ एक नम्मर के निकम्मा आ निशऽइल हो गइल बा। आ एगो तुं बाड़ऽ जे जर-जमीन ना किनलऽ बाकिर अपना लइका पर पूरा धेयान दिहलऽ तऽ आज तहार लइका कामिल बन गइल आ संउसे जिला में ओकर नांव बा। हमरा के माफ कऽ दऽ रामसेवक भाई, हमार रुपिया के गाछ फरे से पहिलहीं सुख गइल, तुं जीत गइलऽ तहार गाछ ना खाली लगबे कइलस, ऊ आज संउसे बर के गाछ नियर होके लहलहात बा। तहार कहनाम सही रहे कि लइकन खातिर जर जमीन किनल आ धन जोगवला से कवनो फायदा नइखे। ओकनी खातिर कुछ करे के होखे त ओकनी के पढ़ा लिखा के योग्य बनावल ही रुपिया के गाछ लगावल होई।”\nनाम: राम प्रकाश तिवारी\nबेवसाय: सहायक प्राध्यापक,\nसंपादक: भोजपुरी समय\nगाजियावाद (उ. प्र.)


brajesh kumar's Page - JaiBhojpuri.com\nMalebokarosteelcityIndia Like0members like this\nBlog PostsDiscussionsEventsGroupsPhotosPhoto AlbumsVideos brajesh kumar's Likes brajesh kumar's Page\nशशि कुमार सिंह (SHASHI) leftacomment for brajesh kumar"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 27, 2012Rajeev Mishra "राजीव भोजपुरिया" leftacomment for brajesh kumar"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 27, 2011शशि कुमार सिंह (SHASHI) leftacomment for brajesh kumar"प्रणाम आ जय भोजपुरी\nजय भोजपुरी"Aug 27, 2011akhilesh leftacomment for brajesh kumar" ScrapU"Aug 27, 2009Admin leftacomment for brajesh kumar"जयभोजपुरी डॉट कॉम पर राउर स्वागत बा..."Jul 23, 2009brajesh kumar is nowamember of JaiBhojpuri.comJul 23, 2009 Welcome Them! RSS\ni amacool boy. you join me.\nAt 10:59pm on August 27, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:45am on August 27, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 6:00pm on August 27, 2009, akhilesh said… ScrapU At 7:12pm on July 23, 2009, Admin said… जयभोजपुरी डॉट कॉम पर राउर स्वागत बा... No comments yet!


पाखी दू गो फिलिम साईन कइली – Anjoria\nसिनेमा भोजपुरी के सुपरस्टार नायिका पाखी हेगड़े हाल ही में दू गो नया फिलिम साईन कइले बाड़ी. एगो फिलिम ह सी. पी. आई. मूवीज (सुजीत तिवारी) के परोसल आ सी. बी. वर्मा के बनावल जगदीश शर्मा निर्देशित फिलिम ‘‘जानी दुश्मन’’ जवना में पाखी पवन सिंह आ सुशील सिंह संगे बाड़ी. आ दोसरकी फिलिम ह ‘‘निरहुआ रिक्शावाला’’ फेम निर्देशक के. डी. के ‘‘नारी पाप निवारणी’’.\nबतावल जात बा कि दुनु फिलिम जल्दिए फ्लोर पर जइहें सँ. तबले पाखी हेगडे के ‘‘प्यार मोहब्बत जिन्दाबाद’’, ‘‘हंटरवाली’’ आ मराठी फिलिम ‘‘गुलाबी’’ अउर ‘‘बातमी’’ प्रदर्शित होखे ला तइयार बाड़ी सँ.


डा॰ हरिराम पाण्डेय के ‘कही-अनकही’ के लोकार्पण कइलन पश्चिम बंगाल के राज्यपाल – Anjoria\nFeb 15, 2014 कही अनकही, डा॰ हरिराम पाण्डेय, भोजपुरी, सन्मार्ग\nपिछला दिने कोलकाता में ३८ वाँ लागल अंतर्राष्ट्रीय पुस्तक मेला के स्टाल नं॰ ३६२ पर कोलकाता के मशहूर हिंदी दैनिक सन्मार्ग के संपादक डा॰ हरिराम पाण्डेय के लिखल चुनिंदा संपादकियन के संकलन “कही अनकही” के लोकार्पण पश्चिम बंबाल के राज्यपाल एम॰ के॰ नारायण के हाथे भइल.\n“कही अनकही” के एह संस्करण में साल २०१३ में लिखल संपादकीय बिटोरल गइल बा. अपना बेबाक, तटस्थ आ संवेदनशील लेखन ला डा॰ हरिराम पाण्डेय पत्रकारिता का दुनिया में अलगे से चिन्हाइलें. इहाँ के लिखल सपादकीयन के मुरीदन में बांग्ला लेखिका महाश्वेता देवी, प्रख्यात हिन्दी आलोचक डॉ.नामवर सिंह, डॉ.जगदीश्वर चतुर्वेदी, कवि केदारनाथ सिंह समेत अनेके साहित्यकार शामिल बाड़ें.\nइहो जाने जोग बा कि बिहार के सिवान जिला के मूल निवासी डा॰ हरिराम पाण्डेय के संपादन काल में सन्मार्ग लोकप्रियता के शिखर छू लिहलसि. आ ओहु ले बड़ बात हमहन भोजपुरियन खातिर ई बा कि भोजपुरी अनुरागी पाण्डेय जी का चलते सन्मार्ग में हर हफता नियमित रूप से तीन गो भोजपुरी स्तंभ प्रकाशित होखेला. कोलकाता में भोजपुरी भाषियन के बड़हन मौजुदगी के ओह लोग का भाषा से जोड़े के प्रशंसनीय काम इहाँ का कइले बानी.\nधनि बा बुढ़ौती के अइसन सिंगार\nOne thought on “डा॰ हरिराम पाण्डेय के ‘कही-अनकही’ के लोकार्पण कइलन पश्चिम बंगाल के राज्यपाल”\nडा॰ हरिराम पाण्डेय के बहुत बहुत बधाई….


खबर एक नजर में (1 जून 2011) – टटका खबर\nअग्निवेश का खिलाफ बाड़े साधु समाज\nअन्ना हजारे के साथी बनल आ गेरुआ वस्त्र पहिरे वाला आर्यसमाजी नेता अग्निवेश पिछला दिने हिन्दू तीर्थन का बारे में आपत्तिजनक टिप्पणी कइले बाड़े जवना पर साधु संतन के शीर्ष संस्था अखिल भारतीय अखाड़ा परिषद तय कइले बिया कि अग्निवेश के अगिला हफ्ता प्रयाग में शुरु हो रहल कुंभ मेला में ना घुसे दिहल जाई. परिषद अन्ना हजारे से अपील कइले बिया कि अइसनका लोग के अपना से अलगा राखसु.\nराजीव का बाद राजीव पायलट बने वाला दुसरका नेता\nराजीव गाँधी का बाद देश के एगो अउरी नेता पूरा पायलट बन गइल बाड़न. भाजपा के वरिष्ठ नेता राजीव प्रताप रुढ़ी के एगो कंपनी आपन अधिकारी आ एयरबस के कमांडर बना लिहले बिया.\nडाक्टर लोग अब जेल का वार्ड में ना जाई\nगोपालगंज में डाक्टर भूदेव सिंह के कैदियन का हाथे भइल हत्या का बाद सरकार तय कइले बिया कि अब से जेल डाक्टर वार्ड में ना जइहे. बीमार कैदिये के स्ट्रेचर पर जेल अस्पताल में ले आवल जाई. अगर कबो बहुते जरुरी हो गइल तबहिये डाक्टर पूरा सुरक्षा का साथे वार्ड में जइहे. सरकार आहो तय कइले बिया कि जवन जेल शहर से दूर बा ओहिजा एगो स्थायी एंबुलेंस के इन्तजाम कइल जाव.\nचंदौली के किसान आंदोलन एक महीना टार दिहल गइल\nचंदौली के जिलाधिकारी एसडीएम धारा चार आ छह के रद्द करे के लिखित संस्तुति प्रशासन के कइले बाड़े जवना का बाद किसान आपन आंदोलन एक महीना खातिर टार दिहले. नयी काशी बनावे खातिर चंदौली जिला के मुगलसराय का लगे दू गो गाँव के जमीन लिहल चाहत बिया सरकार जवना के किसान विरोध कर रहल बाड़े.\nबलिया में ट्रक जीप के टक्कर में चार जने के मौत\nकाल्हु बलिया बक्सर रोड पर बसंतपुर विद्युत उपकेन्द्र का सामने, बेरुआरबारी रोड पर के बसंतपुर गाँव ना, एगो ट्रक आ जीप के आमने सामने टक्कर हो गइल जवना से जीप पर सवार चार लोग के मौत हो गइल आ सात जने घवाहिल हो गइले. भाड़ा के जीप टैक्सी चलावे वाला ड्राइवर अपना के कवनो कानून से उपर मानेले आ ट्राफिक पुलिस आपन सलामी ले के सगरी गैरकानूनी काम के अनदेखी कर देले. अधिकतर दुर्घटना एही चलते होली सँ.\nपीएम ए सुप्रीम कोर्ट के लोकपाल से बाहर राखल जाव\nयोग गुरु, दवा व्यवसायी, आ राजनीतिक मन्सूबा राखे वाला बाबा रामदेव काल्हु कहले कि प्रधानमंत्री आ सु्प्रीम कोर्ट के मुख्य न्यायाधीश के लोकपाल के दायरा से बाहर राखल जाव काहे कि ई दुनु पद बहुते गरिमावाला होला. एह बयान का बाद लोकपाल बिल खातिर आन्दोलन चलावे वाला केजरीवाल के कहना बा कि बाबा एकर बारीकी नइखन समुझत आ उनुका से भेंट कर के समुझावल जाई.\nदिल्ली विश्वविद्यालय अब फेसबुक पर आइल\nफेसबुक पर नवहियन के बड़हन मौजूदगी देखत दिल्ली विश्वविद्यालयो फेस बुक पर आ गइल बा जहाँ छात्रन के समस्या के त्वरित समाधान सुझावे के कोशिश कइल जाई. दिल्ली विश्वविद्यालय के प्रवेश, परीक्षा वगैरह के जानकारी अब फेसबुको पर दिहल जाई.\nशाहिद अफरीदी क्रिकेट छोड़े के एलान कइलन\nपाकिस्तानी क्रिकेट बोर्ड से विरोध का बाद ओहिजा के क्रिकेट खिलाड़ी शाहिद अफरीदी क्रिकेट खेलल छोड़ देबे के एलान कर दिहले बाड़न. बाकिर इहो कहले बाड़न कि अगर नया बोर्ड बन जात बा त ऊ अपना फैसला पर फेर से विचार करीहन.\nसानिया मिर्जा सेमी फाइनल में\nभारत के टेनिस सनसनी सानिया मिर्जा फ्रेंच ओपन में महिला युगल के सेमीफाइनल में चहुँप गइल बाड़ी. उनुकर जोड़ीदार बाड़ी रुस के एलेना वेस्नीना.


सेक्सी बम पाखी हेगड़े – Anjoria\nभोजपुरी के स्टार अदाकारा पाखी हेगड़े अब सेक्सी बम बन गइल बाड़ी आ पाखी के सेक्सी अदा हाल ही में रिलीज भइल फिलिम ‘योद्धा’ के आयटम सांग मेश देखे के मिलत बा.\nएह गाना के बोलो बा ‘हम हई सेक्सी बम’. एह आयटम के फिलिम के क्लाईमेक्स में देखावल गइल बा. पाखी के एह शानदार नृत्य में 250 डांसर आ 200 जूनियर आर्टिस्ट ले के तीन दिन में फिलिमावल गइल रहे. नृत्य निर्देशन दक्षिण भारत के भानू के रहे.\nएह आयटम का बारे में पाखी के कहना बा कि फिलिम इंडस्ट्री के मशहूर निर्देशक राज एन. सिप्पी सर जब एकर प्रस्ताव दिहलन त ना ना कह सकली. गाने के फिल्मांकनो बहुते भव्य तरीका से कइल गइल आ भरोसा जतवली कि दर्शको एह गाना प झूम के देखइहें.


’गुलाम’ लेके आवत बाड़न शम्भू पांडे – Anjoria\nशम्भु पांडे प्रोडक्शन आ उदय सिंह प्रोडक्शन के बैनर तले बनल बनत भोजपुरी फिलिम ’गुलाम’ लेके आवत बाड़न निर्माता शम्भू पांडे आ उदय सिहं. एह एक्शन, कॉमेडी आ रोमान्स भरल मनोरंजक फिलिम के प्रस्तुत करत बा सी पी आई मूवीज (सुजीत तिवारी).\nसह- निर्माता मोहन दास आ सी बी त्रिपाठी, निर्देशक विजय सोलंकी, संवाद- गीत अरविंद तिवारी के, संगीत अमन श्लोक के, छायांकन प्रमोद पांडे के, नृत्य निर्देशन कानू मुखर्जी आ संजय कोरवे के , फाईट मास्टर सिंग इज़ किंग, संकलन नकुल प्रसाद के, आ कथा-पटकथा शम्भू पांडे के बा.\nमुख्य कलाकरन में रानी चटर्जी, शमीम खान, विक्रांत सिंह, कोमल ढिल्लन, साहिल शेख, राज वशिष्ठ, शम्भू राणा, संजय पांडे आ अली खान के नाम बा.


डॉ. हरेश्वर राय जी के लिखल कुछ भोजपुरी गजल | जोगीरा\nHome भोजपुरी साहित्य भोजपुरी ग़ज़ल डॉ. हरेश्वर राय जी के लिखल कुछ भोजपुरी गजल\nडॉ. हरेश्वर राय जी के लिखल कुछ भोजपुरी गजल\nअँजुरी में सुरुज\nजिंदगी रेत जइसन पियासल बिया\nपरनाम ! स्वागत बा राउर जोगीरा डॉट कॉम प, रउवा सब के सोझा बा डॉ. हरेश्वर राय जी के लिखल भोजपुरी गजल, पढ़ीं आ आपन राय जरूर दीं कि रउवा डॉ. हरेश्वर राय जी के लिखल भोजपुरी गजल कइसन लागल आ रउवा सब से निहोरा बा कि शेयर जरूर करी।\nहमार जिंदगानी, हमार जिंदगानी I\nभइल पानी पानी, हमार जिंदगानी II\nललकी अँखियन से काँपेला जियरा I\nकेहुओ खड़ा बा उदर प लात तानी II\nनोकरी के रसरी से जिनिगी छ्नाइल I\nसुबह शाम हरदम दूहल जात बानी II\nहमरी कलमिया के मरले बा लकवा I\nकोमा में परल बिया मुँहवा के बानी II\nआमवा के महुआ कहल बा मज़बूरी I\nइ ह नयकी गुलामी, पुरनकी कहानी II\nडॉ. हरेश्वर राय जी\nथीर पानी में ढेला उछाले चलीं\nकोना-सानी से जाला निकाले चलीं I\nलिके – लीक कबहूँ सपूत ना चलस\nराह सुन्दर बनाईं ऊँचा ले चलीं I\nजदी अंगुरी अंगार से बचावे के बा\nहाथ में मोट सिउँठा उठा ले चलीं I\nअगर फूलहिं से पहिले चपाती फटे\nमोट आटा के चलनी से चाले चलीं I\nरात के मात देवे के बड़ुए अगर\nअपना अँजुरी में सुरुज उठा ले चलीं I\nसियासी छेनी से कालिमा तराशल बिया I\nचांदनी हमरा घर से निकासल बिया II\nभोर के आँख आदित डूबल बा धुंध में I\nसाँझ बेवा के मांग जस उदासल बिया II\nसुरसरी के बेदना बढ़ल बा सौ गुना I\nनीर क्षीर खाति माछरि भुखासल बिया II\nकोंपलन पर जमल बा परत धुरि के I\nबूंद-बूंद खाति परती खखासल बिया II\nखाली थोथा बचल बा उड़ल सार सब I\nजिंदगी रेत जइसन पियासल बिया II\nगहरान हमरा क्षोभ के अथाह हो गइल I\nसगी हमरी सरौती कटाह हो गइल II\nगाँव से उजड़नी शहर में भूलइनी I\nहमरा दरद के कठौती कड़ाह हो गइल II\nहमार रिश्ता टूटल फूल से गंध से I\nहमार सरगम बपौती तबाह हो गइल II\nतनवा बा बंधुआ आ मनवा भी बंधुआ I\nहमार असमय बुढ़ौती गोटाह हो गइल II\nगुमसुम दुपहरी आ गुमसुम गोरइया I\nहमरा डर के सिलौटी निठाह हो गइल II\nडॉ. हरेश्वर राय जी के अउरी रचना पढ़े खातिर क्लिक करीं\nपिछला लेखविवेक सिंह जी के लिखल दू गो भोजपुरी रचना\nअगिला लेखविद्या शंकर विद्यार्थी जी के लिखल चइती गीत\nरत्नेश चंचल जी के लिखल भोजपुरी गजल\n25 अगस्त को मेंहदी लगा के रखना-2 का वर्ल्ड प्रीमियर भोजपुरी...\nसीवान के बुढ़िया माई\nभोजपुरी हंसी त जग अंजोर


आरा-छपरा सेतु - विकिपीडिया\nआरा-छपरा सेतु चाहे वीर कुंवर सिंह सेतु भारत के बिहार मे भोजपुर आ सारन जिला मे गंगा प बनल एगो पुल हऽ जे आरा आउर छपरा के जोड़ेला। ई दुनिया के सभ से लाम एक्स्ट्राडोज्ड पुल बाटे। ई पुल बिहार के उत्तर आ दक्खिनी भाग के जोड़े के काज करेला।  वीर कुंवर सिंह सेतु के आम जनता ला 11 जून 2017 के खोलल गईल।\n25°43′41″N 84°48′52″E / 25.7279395°N 84.8144217°E / 25.7279395; 84.8144217\n4-lane Extradosed bridge, High Level Bridge (approaches)\n4,350 मीटर (14,270 फीट)\n24 मीटर (79 फीट)\n2 गंगा नदी प पुल\nआरा-छपरा सेतु आरा आउर छपरा के दूरी 130 किमी से 40किमी कई दिहलस। हेकरा बनला से लोग उत्तर बिहार से दक्खिन बिहार बिना पटना गइले जा सकेला। ई पुल छपरा मे एनएच-19 आ आरा के कोइलवर में एनएच-30 के जोडला। नीतीश कुमार पुल के शिलान्यास 2010 मे कइलन आ बोललन की हुनकर इच्छा भोजपुरी बोले वाला जिला सभ के जोडल बा।\n800 करोड़ रोपया लगाई के बनल आरा छपरा सेतु दुनिया से सभसे लमहर मल्टी स्पेन एक्स्ट्रादोज्ड सेतु बाटे। पुल 4.35 किमी लमहर बा।\nगंगा नदी प पुलसंपादन\nगंगा नदी बिहार के दु बखरा कई दिहेले जेकरा गुने यातायत मे परेशानी होखेला।\nगंगा नदी प पहिलका पुल, राजेन्द्र सेतु 1959 मे बनल रहे। दूसरका पुल महात्मा गाँधी सेतु जवन की 5575 मीटर लमहर रहे आ ओह घड़ी भारत से सभसे लमहर पुल रहे। हेकरा बाद भागलपुर मे विक्रमशिला सेतु बनल आ चउथा पुल जयप्रकाश नारायण सेतु रहे।\nमुंगेर गंगा सेतुओ अभी बनऽता। बख्तियारपुर - ताजपुर सेतु के निर्माण अबहिन होखऽता जे बख्तियारपुर आ ताजपुर के जोड़ी।\nआरा-छपरा सेतु आरा आ छपरा के जोड़ेला। राजेन्द्र सेतु लगे एगो अउर पुल बनावे के बात चलऽता।\nआरा छपरा सेतु, आरा छपरा\nआरा छपरा सेतू बनत बजी\n↑ "Archived copy". ओरिजनल से 10 जून 2018 के पुरालेखित. पहुँचतिथी 23 मई 2017. Unknown parameter |deadurl= ignored (मदद)CS1 maint: archived copy as title (link)\n↑ "Bridge opening boon for north Bihar link". ओरिजनल से7नवंबर 2017 के पुरालेखित. Unknown parameter |deadurl= ignored (मदद)\n↑ "Ganga link to connect Ara & Chhapra". ओरिजनल से 20 मई 2012 के पुरालेखित. Unknown parameter |deadurl= ignored (मदद)\n↑ "Land bids put bridges in troubled waters Four new bridges being constructed over the Ganga in different locations across Bihar have missed their deadlines for completion. The existing bridges are dilapidated, adding to the woes". ओरिजनल से9अक्टूबर 2016 के पुरालेखित. Unknown parameter |deadurl= ignored (मदद)\n↑ Kumar, Madan (26 दिसंबर 2015). "Ara-Chhapra road bridge on Ganga river to be ready by June 2016". Patna, India: The Times of India, 26 December 2015. ओरिजनल से 27 दिसंबर 2015 के पुरालेखित. Unknown parameter |deadurl= ignored (मदद)\n↑ "New bridges over Ganga reduce distance in Bihar". ओरिजनल से 11 नवंबर 2017 के पुरालेखित. Unknown parameter |deadurl= ignored (मदद)\n↑ "Archived copy". ओरिजनल से2जनवरी 2017 के पुरालेखित. पहुँचतिथी 31 दिसंबर 2016. Unknown parameter |deadurl= ignored (मदद)CS1 maint: archived copy as title (link)\n↑ "संस्कृति को सशक्त करेगा आरा-छपरा पुल". ओरिजनल से9अक्टूबर 2016 के पुरालेखित. Unknown parameter |deadurl= ignored (मदद)\n↑ http://www.telegraphindia.com/1131016/jsp/bihar/story_17456247.jsp#.V_ktNuV97IU Archived9October 2016वेबैक मशीन पर .\n↑ "Tejashwi Prasad Yadav to open2mega bridges on Pul Nigam day". ओरिजनल से 19 जून 2017 के पुरालेखित. Unknown parameter |deadurl= ignored (मदद)\n↑ "Mahatma Gandhi Setu the Longest River Bridge in India". General Knowledge Quiz. ओरिजनल से4जुलाई 2011 के पुरालेखित. पहुँचतिथी6जुलाई 2011. Unknown parameter |deadurl= ignored (मदद)\n↑ "PM opens work on Munger rail-cum-road bridge project". Times of India, 27 December 2002. 27 दिसंबर 2002. ओरिजनल से 8 सितंबर 2012 के पुरालेखित. पहुँचतिथी6जुलाई 2011. Unknown parameter |deadurl= ignored (मदद)\n"https://bh.wikipedia.org/w/index.php?title=आरा-छपरा_सेतु&oldid=680737" से लिहल गइल\nLast edited on 15 अक्टूबर 2020, at 20:38\nएह पन्ना पर आखिरी बेर संपादन 15 अक्टूबर 2020 के 20:38 बजे भइल रहल।


टटका खबर, बियफे, 19 अप्रेल 2012 – टटका खबर\nटटका खबर, बियफे, 19 अप्रेल 2012\nआजु भिनसहरा में अग्नि पाँच के सफल परीक्षण हो गइल. काल्हु एकर प्रक्षेपण खराब मौसम का चलते टार दिहल गइल रहुवे. ओडिशा समुद्र तट का नियरा ह्वीलर आइजलैंड से एकर सफल प्रक्षेपण कइल गइल. अमेरिका एह पर कवनो टिप्पणी करे से इंकार करत कहलसि कि भारत हमेशा से परमाणु अप्रसार के समर्थक रहल बा आ एहमें आपत्ति के कवनो बात नइखे. अग्नि पाँच से पूरा एशिया आ यूरोपो के कुछ हिस्सा एकरा मारक दूरी में आ गइल बा. दुनिया के कुछेके देश का लगे अइसन क्षमता बावे.\nआईपीएल बीसबीसा मैच में कोलकाता नाइट राइडर्स किंग्स इलेवन पंजाब के आठ विकेट से हरा दिहलसि.\nअल्पसंख्यक जमात खातिर साढ़े चार फीसदी आरक्षण का बारे में इलाहाबाद हाई कोर्ट केन्द्र सरकार से कुछ सवाल के जवाब मँगले बा जवन चार हफ्ता में दे देबे के कहले बिया अदालत.\nछपरा राजेन्द्र कॉलेज के शिक्षक प्राचार्य डा॰ बैकुंठ पाण्डेय के हटावे खातिर बुध का दिने करिया पट्टी लगा के काम कइलने. शिक्षक संघ के कहना बा कि जबले प्रिन्सिपल के हटअवल ना जाई तब ले प्रदर्शन जारी रही.\nछपरा जेपीविवि के तीन गो पदाधिकारियन के बदल दिहल गइल. कुलानुशासक डा॰ ललन प्रसाद यादव, महाविद्यालय निरीक्षक डा॰ आर एन राय आ इस्टेट आफिसर डा॰ डी डी शर्मा के तुरत प्रभाव से हटा के ओह जगहा पर डा॰ रवीन्द्र प्रसाद सिंह, डा॰ श्याम सुन्दर प्रसाद आ डा॰ विजय कुमार के नियुक्त कर दिहल गइल बा.\nबलिया में बीस अप्रेल का दिने देवस्थली विद्यापीठ में प्रधानमंत्री रहल चन्द्रशेखर के प्रतिमा के अनावरनथल सेनाध्यक्ष जनरल वीके सिंह करीहें.\nएनआरएचएम घोटाला में प्रवर्तन निदेशालय अठारह जने का खिलाफ अलग अलग मामिला दर्ज कइलसि. एह लोग पर करिया धन के इस्तेमाल रोके खातिर बनावल कानून का तहत मुकदमा दर्ज भइल बा. एह चौदह जने में बाबू सिंह कुशवाहाम आरपी जायसवाल, आ प्रदीप शुक्ला शामिल बाड़े.\nनिर्वाचक नामावली में संशोधन करावे खातिर लागे वाला एक रुपिया के शुल्क तत्काल प्रभाव से खतम कर दिहल गइल बा.\nजनता दरबार लगावे के बंद परंपरा बुध का दिने मुख्यमंत्री अखिलेश यादव आपन जनता दरबार लगा के फेर से शुरु कर दिहलन. मायावती का जमाना में ई दरबार लगावल बंद कर दिहल गइल रहुवे.\nमऊ चिरैयाकोट इलाका के करमी गाँव का लगे मठिया मौजा में अपराधियन से भइल मुठभेड़ में मऊ शहर कोतवाली के प्रभारी निरीक्षक गोविंद सिंह शहीद हो गइलन.\nमेरठ जेल के कैदी एह बात से नाराज रहले कि बेर बेर ओहन के बैरक के तलाशी काहे लिहल जात बा. एह चलते बुध का सबेरे कैदी बंदी रक्षकन पर हमला कर दिहले. एह हमला में पन्द्रह जने घवाहिल हो गइले. जेल मंत्री राजा भईया मामिला के जाँच के आदेश दिहले बाड़े.\nइलाहाबाद कुंभ मेला खातिर रेलवे अबहिये से तइयारी कइल शूरु कर दिहले बिया. एह खातिर एक हजार कोच के इंतजाम कइल जा रहल बा.\nहर हिन्दुस्तानी का थरिया में कम से कम एगो बिहारी व्यंजन के मौजूदगी करावे के लक्ष्य पुरावे खातिर बिहार सरकार कृषि रोड मैप बनवले बिया. बुध का दिने नीतीश कुमार हाजीपुर में चार लाख लीटर के डेयरी लगावे के एलान कइलन.\nपटना के सीनियर अधिवक्ता मनन कुमार मिश्र बार काउंसिल आफ इंडिया के अध्यक्ष चुनाइल बाड़े. ई दुसरका बेर भइल बा जब बिहार के अधिवक्ता एह पद पर चुनाइल. मनन मिश्र साल १९८० से वकालत करत बाड़न आ साल २०१० से बार काउन्सिल आफ इंडिया के प्रतिनिधि रहले हँ.\nपिछला द महीना से सारण जिला के अवतारनगर इलाका के मौजमपुर टोला हसकरी के बिट्टू नाम के लड़िका मधेपुरा से बरामद भइल बा.\nसाल २००७ में एकमा के केसरी मठिया गाँव में बालेश्वर गिरी के हत्या कर देबे का आरोप मे आउ जने के उमिर कैद आ पाँच पाँच हजरा रुपिया जुर्माना लगागल गइल बा.\nखराब मौसम का चलते अंतर्महाद्वीपीय बैलस्टिक मिसाइल अग्नि-५ के परीक्षण बुध का दिने टार दिहल गइल. अब ई परीक्षण बियफे फजीरे कइल जाई. एह मिसाइल के मारक क्षमता पाँच हजार किलोमीटर तकले रही. दुनिया मे अइसन मिसाइल पाँचे गो देश का लगे बावे.\nसेना के एगो रिटायर्ड अधिकारी अपहृत विधायक का बदले खुंखार नक्सलियन के रिहा करे के ओडिशा सरकार क फैसला का खिलाफ सुप्रीम कोर्ट में अर्जी लगवले बाड़े.\nसीबीआई बुध का दिने सेना खातिर टाट्रा ट्रक खरीद में भइल घपलेवबाजी का मामिला में दिल्ली आ राष्ट्रीय राजधानी क्षेत्र में बुध का दिने छापामारी कइलसि.\nपश्चिम बंगाल के दक्षिण चौबीस परगना जिला में बुध का दिने बसंती में सत्ताधारी तृणमूल कांग्रेस आ विपक्षी आर.एस.पी. समर्थकन का बीच भइल झगड़ा में गोली ले चल गइल आ दसियन लोग घवाहिल हो गइल.\nगैस पाइप लाइन के ट्रांजिट फीस का बारे में भारत पाकिस्तान आ अफगानिस्तान का बीचे बुध का दिने सहमति बन गइल.\nसीरिया के विदैश मंत्री वालिद अल मुअल्लम कहले बाड़न कि युद्धबंदी पर निगरानी राखे खातिर अढ़ाई संयु्क्त राष्ट् पर्यवेक्षक पर्याप्त होखीहें.\nनेपाल के राष्ट्रपति रामबरन यादव कहलन कि देश के नया संविधान बनावे खातिर एगो राष्ट्रीय सहमित के सरकार बनावल चाहीं.\nमार्च में मंहगाई दर बढ़ के ९.४७ फीसदी हो गइल. खास कर के दूध, सब्जी आ खाद्यतेल के दाम बढ़ला से ई मँहगाई आइल बा.\nबुध का दिने लगातार तिसरा दिने शेयर बाजार के सूचकांक बढ़ के बंद भइल. हालांकि बुध का दिने मात्र ३४ अंक के बढ़ोतरी दर्ज भइल बा.\nबुध का दिने इंदौर में अखिल भारतीय पुलिस रायफल आ पिस्तौल निशानेबाजी प्रतियोगिता शुरू हो गइल. एह प्रतियोगिता में देश के अनेके सुरक्षा बल आ पुलिस संगठन के सात सौ लोग शामिल होखल बा.\nलंदन के किउ गार्डेन में बुध का दिने लंदन ओलंपिक के सौ दिन बाकी रह गइला के मौका पर पचीस हजार फुल से बनावल एगो बड़हन ओलंपिक रिंग के प्रतिकृति के प्रदर्शित कइल गइल.\nमंगल का देर रात भइल बीसबीसा मैच में रॉयल चैलेंजर्स बैंगलुरू पुणे वारियर्स के पाँच विकेट से हरा दिहलसि. बुध का दिने मोहाली में कोलकाता नाइट राइडर्स किग्स इलेवन पंजाब के आठ विकेट से हरा दिहलसि.\nसायना नेहवाल एशिया बैडमिंटन चैंपियनशिप के दुसरका दौर में चहुँपली.


भोजपुरी सिनेमा के पचास साल : पैशन से पइसा के सफर – Anjoria\nफरवरी 15, 2011 भोजपुरी सिनेमा\nआजु से पचास साल पहिले जब १६ फरवरी १९६१ पटना के शहीद स्मारक पर भोजपुरी के पहिलका फिलिम “गंगा मईया तोहे पियरी चढ़इबो” के मुहुर्त भइल रहे आ अगिला दिने १७ फरवरी के एह फिल्म के शूटिंग शुरु भइल रहे तब केहू के अंदाज ना रहे कि भोजपुरी सिनेमा कहाँ से कहाँ के सफर पूरा कर ली. तब ओह फिलिम के बनावे वाला लोग का सोझा पइसा कमाये के सपना ना हो के भोजपुरी भाषा, संस्कृति, आ समाज के सेवा करे के रहे. भोजपुरी सिनेमा बनावे के सुझाव भारत के पहिलका राष्ट्रपति राजेन्द्र बाबू मुंबई के एगो समारोह में गाजीपुर के नासिर हुसेन के दिहले रहले. ओही समय का आसपास कबो आरा के विश्वनाथ शाहाबादीओ के ऊ भोजपुरी के प्रचार खातिर सिनेमा के सबले सशक्त माध्यम बतवले रहले जवना का बाद ऊ भोजपुरी फिल्म बनावे के तय कर लिहले रहले. नासिर हुसेन आ विश्वनाथ शाहाबादी मिलले त नासिर हुसेन के लिखल स्क्रिप्ट पर फिल्म बनावल तय भइल आ बनल भोजपुरी के पहिलका फिल्म “गंगा मईया तोहे पियरी चढ़इबो”.\nतब जवन नाम जुड़ल एह सिनेमा से ओहमें निर्देशक रहले कुंदन कुमार, गीत लिखले शैलेन्द्र, संगीत दिहले चित्रगुप्त, आ गायक गायिका में नाम रहे मोहम्मद रफी आ लता मंगेशकर जइसन नाम. अब एकर तुलना आजु के बने वाला कवनो फिलिम से जुड़ल नाम से कर लीं फरक अपने आप सामने आ जाई. भोजपुरी के उन्मुक्त भाषा आ संस्कृति माने वालन में शामिल होखला का बावजूद भोजपुरी के हर गीत आ फिलिम, भा कहीं त अधिकतर फिल्म भा गवनई, के हम समर्थन ना कर सकीं. हद त तब होला जब कवनो एगारह बारह साल के लड़िका से कुछ लोग, गीतकार संगीतकार निर्माता निर्देशक सभे शामिल बाड़े एहमें, अइसन अइसन गीत गवा देला जवना के सुन के हर आदमी के मूड़ी लाज से झूक जाई. वइसनके कुछ मानसिक बीमार लोगन का वजह से भोजपुरी के अच्छाई ओकर कैंसर बना दिहल गइल बा. भोजपुरी विरोधियन के हाथ में लाठी थमा दिहल गइल बा कि लऽ भोजपुरी कला, संस्कृति, सिनेमा पर जतना हमला करि सक करऽ. कबो कबो जाने अनजाने, चाहे अनचाहे एह भीड़ में भोजपुरी प्रेमिओ शामिल हो जालें आ अपने पर हमला करे लागेलन.\nआजु जब हमनी का भोजपुरी सिनेमा के स्वर्ण जयन्ती मना रहल बानी जा, पता ना कतहीं, कवनो मंच पर एकर चर्चा होखी कि ना कि पइसा कमाये वालन से भोजपुरी के कइसे बचावल जाव आ भोजपुरी से पागलपन का हद तक लगाव राखे वाला, पैशनवाला, लोगन के कइसे बढ़ावल जाव ? हमरो लगे कुछ लेख आलेख चहुँपल बा जवन आत्मप्रशंसा बेसी बा भोजपुरी प्रशंसा कम. सब इहे बतावे में लागल बा कि हम भोजपुरी खातिर का कइनी, केहू ई नइखे बोलत कि ऊ भोजपुरी से कतना बनवलसि, अपने भाषा संस्कृति के बाजार में चढ़ा के कतना सुख उठवलसि. अधिकतर हम चुप रहीलें काहे कि सोचीले हर आदमी अपना तईं भोजपुरी के प्रचार प्रसार में लागल बा, देर सबेर जब भोजपुरी आगे बढ़ल शुरु करी त ई गंदा कचरा धीरे धीरे अपने पेनी में बइठ जाई. हर संस्था, हर आदमी, हर प्रयास के एहसे बड़ाई करत आइल बानी कि अबहीं भोजपुरी के संक्रान्ति काल चलत बा आ देर सबेर भोजपुरी आपन स्वाभाविक गरिमा पा के रही. बाकिर आज हमरा गोपाल दास नीरज के ऊ कविता याद आ रहल बा, “बदतमीजी कर रहे हैं आज फिर भँवरे चमन में, तुम नहीं अब भी उठे तो फिर जमाना क्या कहेगा ?”\nभोजपुरी सिनेमा आ संगीत का दुनिया में अइसनके लोग बढ़ चलल बाड़े जिनका चलते ई उद्योग ना रहि के खोभाड़ हो गइल बा. कबो कबो टीवी पर भोजपुरी फिल्म देखे के मौका मिलियो जाले त ओकर भाषा, संवाद, गीत गवनई सुन के तुरते चैनल बदल दिहिले. कई साल से कवनो अइसन भोजपुरी फिलिम ना मिलल जवना के देख सुन के संतोष होखो कि चलऽ ई फिलिम भोजपुरी के सही तरीका से पेश कर रहल बा. बाकिर पेश करो त कइसे? निर्माता दोसरा भाषा के, निर्देशक दोसरा भाषा के, संवाद लिखे वाला शायद अपना गाँव जवार से बरीसन पहिले नाता तूड़ चुकल लागेले काहे कि उनुका ना त भोजपुरी लिखे आवेला, ना बोले. अइसनका में भोजपुरी सामने आवे त कइसे ? लाजे भवे बोलसु ना सवादे भसुर छोड़स ना. भोजपुरी वाले बोलत नइखन आ भोजपुरी से कमाई करे वाला निर्माता, निर्देशक, गीतकार, कहानीकार, संवादलेखक लोग ओकरा के छोड़े के तइयार नइखन. रउरा कहब कि हम अभिनेता, अभिनेत्री, गायक, गायिका के एह सूची में काहे नइखीं शामिल कइले त हमार जवाब ईहे बा कि ओह लोग का हाथ मे कुछ नइखे. ओह लोग के त उहे करे के बा जवन कहल जात बा, बतावल जात बा. फूहड़ गीत गावे वाला ओह बारह बरीस के लड़िका के का गरियाईं, गरियावे के त ओकरा के चाहीं जवन वइसन गीत लिखलस, जवन ओह गीत के निर्देशित कइलसि, आ जवन ओह गीत के अलबम रिलीज कइलसि.\nआईं आजु तय कइल जाव कि भोजपुरी के चेहरा बनल एह फिलिमन आ म्यूजिक अलबम का पाछा छिपल चेहरा के उजागर कइल जाव. भोजपुरी के बाजारू माल बनावे वालन के विरोध कइल जाव. सावधानी अतने रहे कि एह क्रम में भोजपुरी के नुकसान मत हो जाव. कैंसर हटावे का चक्कर में मरीज के जान मति चलि जाव. रोग अचके में नइखे बढ़ल, ओकरा के अचके में खतमो ना कइल जा सके. आजु जब भोजपुरी सिनेमा के स्वर्ण जयन्ती का अवसर पर भोजपुरी के पहिलका फिल्म के गीतन के वीडियो अँजोरिया खातिर चुने बइठनी त देखनी कि भोजपुरी सिनेमा में आयटम सांग त पहिलके फिल्म से शुरु हो गइल रहे. आजु त ऊ अउरी वीभत्स भर हो गइल बा. अँजोरिया आ परिवार के दोसरा वेबसाइटन पर फिल्म आ संगीत के जानकारी देत घरी एही कारण शुरुवे से एगो सावधानी बरतल गइल. हर सामग्री का साथ ओकरा के भेजे वाला के नाम दिहल गइल आ एगो इशारा रहे प्रबुद्ध पाठकन के कि ई अँजोरिया के संपादकीय सामग्री ना हऽ एगो लेखक के विचार ह, फिल्म भा संगीत के प्रचार हऽ. दोसर इहो कि हम भोजपुरी सिनेमा के के कहो, कवनो फिल्म देखे के समय ना निकाल पाईं. मौका मिलेला त “थ्री इडियट्स” जइसन फिल्म जरुर देखे के कोशिश करीलें. थ्री इडियट का नाम पर एगो बात सामने आइल कि कतना लोग के मालूम बा कि आमिर खान नासिर हुसेन से जुड़ल परिवार के हउवन ! ताहिर हुसेन नासिर हुसेन के भाई रहले आ आमिर खान के पिता. अब आमिर खान जइसन लोग भोजपुरी सिनेमा में काहे नइखे ई सवाल ओह लोग से ना पूछ के अपने से पूछे के पड़ी. याद आवत बा डा॰ अशोक द्विवेदी के कविता के एगो अंश,\nनीमन नीमन चीझु लेखा\nनीमन लड़िकवो शहर चलि गइलन स\nरहि गइलन स बुड़बक, भकोल\nना त टेढ़ुवा तिरछोल\nबनि गइलन सऽ चट्टी के चंडाल\nपोसुआ ठीकेदार, ना त गँवई मोख्तार.\nकेहू के केहू से बझा के,\nउल्लू सीधा हो जाय, बस\nसझुरावल त दूर, अउरी अझुरइहन स\nबात सुनऽ एक लाख क\nलज्जत दूइयो पइसा के ना !\nOne thought on “भोजपुरी सिनेमा के पचास साल : पैशन से पइसा के सफर”\nफ़रवरी 17, 2011 को 12:18 अपराह्न पर\nजहाँ तक बात बा म्यूजिक अलबम में घुसल आश्लिलता के मिटावे के त ई काम हमरा समझ से तनी मुश्किल बा .कहे से कि हमारो दू – चार गो\nगायक लोगन से भेंट भइल. बात भइल . चूँकि हमहूँ गीतकार हईं. केहू के साफ -सुथरा गीत पसंद न आईल. सभे के चटक गीत चाहीं . साफ -सुथरा गीत के त कवनो महत्व हीं नइखे . गायक आउर म्यूजिक कंपनी के एके कहनाम बा कि ई बिजनेस हउए. मार्केट में चटक -मटक गीत ना आई त के खरीदी .एह मामला में ‘देवी’ खरा रहली . उ हमेशा आपना हिसाब से आ साफ गीत गवली . हम उनका साथे काम कईले बानी, उनका अंदर गीत के मामला में समझौता नाम के चीज ना रहे .ओकर परिणाम भइल कि ‘देवी’ आज मार्केट में लगभग ना के बराबर बाड़ी . आइसे हमार विचार ना रहे ई विषय पे बात करके .गलती – सलती माफ़ी चाहत बानी .


बतकुच्चन – ३० – Anjoria\nबतकुच्चन – ३०\nOct 9, 2011 बतकुच्चन\nआजु दू अक्टूबर ह, गांधी बाबा आ लालबहादुर शास्त्री के जन्मदिन. दुनु सादगी से भरल. संजोग से आजु दुर्गापूजा के नवराति के छठवाँ दिन ह. एह धूमधाम, उत्साह, उछाह भरल मौका पर सोचत बानी कि काहे ना व्रत, उत्सव, तेहवार, पर्व तकले अपना के समेटले रहीं. अधिकतर लोग खातिर दुर्गापूजा उत्सव ह, धूमधाम उछाह से भरल उतसो मनावे के मौका. बाकिर बहुतो लोग खातिर ई व्रत के मौको ह, पर्व हऽ.\nउत्सव शादी बियाह, जीत हार बहुते कुछ का मौका पर मनावल जाला जबकि कवनो धार्मिक अवसर पर मनावे वाला उत्सव पर्व कहल जाला. ई पर्व साहित्य में कवनो बड़का ग्रन्थ के खंडो हो सकेला, जइसे कि महाभारत में कई गो पर्व आइल बा. बाकिर आजु हम धार्मिके पर्व तक अपना के बन्हले राखे के मन बनवले बानी. अधिकतर लोग खातिर पर्व उतसो तेहवार व्रत एकही चीज हो सकेला बाकिर सोचे के बाति बा कि अगर एकही बात रहीत त फेर अलग अलग शब्द काहे बनावल गइल रहीत. समानार्थी शब्द समान होइयो के हर मामिला में समान ना होखसु. कई बार देश काल परिस्थिति संदर्भ का आधार पर अलग अलग बाकिर समानार्थी शब्दन के इस्तेमाल कइल जाला. बाकिर पर्व, उतसो, तेवहार, व्रत त समानार्थी शब्द हइये ना हईं सँ. सब अलग अलग अर्थ राखेली सँ. कवनो तरह के खुशी उछाह में उतसो के धूम धाम रह सकेला बाकिर पर्व खास खास धार्मिके मौका पर होला. एही तरह तेहवार पर्व के कहल जाला खास कर के ओह पर्व के जवन उछाह का साथे मनावल जाला. कहे के मतलब कि हर तेहवार पर्व होला बाकिर हर पर्व तेहवार ना होखे. बहुते पर्व संयम सादगी से मनावल जाली सँ आ ओह पर्व के तेहवार के दायरा में ना राखल जाव.\nव्रत कवनो संकल्प भा निश्चय के कहल जाला. आ जब कवनो धार्मिक अनुष्ठान नियम पूर्वक उपास रहि के कइल जाला त ऊ व्रत हो जाला. एहीसे कहनी ह कि आजु केहू उत्सव मनावे का मूड में होई त केहू व्रत करत होई. नवराति के उपास, उपवास करे वालन खातिर उ व्रत ह जवना में बहुते कुछ बरतल होई, मनाही होई इस्तेमाल करे के भा खाये पिये के. अब व्रत से बरतल बनल कि बरतला का चलते व्रत हो गइल एह बारेमें हम कुछ ना कह सकीं. महात्मा गाँधी के जन्मदिन सरकारी विभागन खातिर उत्सव होला, छूट्टी के दिन. बाकिर कुछ लोग एह दिने लालबहादुर शास्त्रीओ के जनमदिन चुपचाप व्रत लेखा मना लेला.\nतेहवार शब्द से तेहा आ तेहो शब्द दिमाग में घूमे लागल बा बाकिर ओकरा पर फेर कबो.\nOne thought on “बतकुच्चन – ३०”\nबहुत बन्हिआ। तेवहार के बारे में एगो अलग बात पढ़े-जाने के मिलल। शब्दन के खेल निराला बा…आ अर्थ त बहादुर पैदे भइल बाड़न सन।


पिपरासी पीपा पुल के पुहंच पथ धंस गइल – टटका खबर\nपिपरासी में गंडक नदी पर बनल पीपा पुल के पहुंच पथ सोमार का रात अचके में बढ़ल पानी का चलते धंस गइल जवना से उत्तर ओर के बहरी वाल छोर पर पानी बहे लागल. एकरा बाद ओह पीपा पुल पर आइलगइल बन्द हो गइल आ दुनु ओरि बैलगाड़ियन, ट्रैक्टर वगैरह के लमहर लाइन लाग गइल बा.\nTags: पिपरासी, बेतिया


राजग के बिहार लिस्ट जारी हो गइल – टटका खबर\nMar 23, 2019 जदयू, भाजपा, राजग, लोकसभा चुनाव, लोजपा, शत्रुघ्न सिन्हा\nआजु बिहार के लोकसभा सीटन पर एनडीए उमीदवारन के लिस्ट जारी क दीहल गइल. पटना में भाजपा कार्यालय मे भाजपा, जदयू, आ लोजपा के प्रदेश अध्यक्षन के मौजूदगी में ई लिस्ट जारी कइल गइल.\nसबले खास ई रहल कि बरीसन से बकबकात शत्रुघ्न सिन्हा के जीपीएल देत सूची में नइखे राखल गइल. उनुका बदले पटना साहिब सीट पर रविशंकर प्रसाद के उमीदवार बनवले बिया भाजपा.\nजान जाईं कि भाजपा में मलाई काटे के मौका ना मिलला का चलते छछनाइल शत्रुघ्न विरोधीयन के हर दुआरी पर माथा टेकलन बाकिर कतहूं उनुकर निस्तार ना हो सकल. धोबी के कुकुर ना घर के ना धाट के वाला हाल हो गइल बा उनुकर. देखल जाव कि यशवन्त सिन्हा के का होखत बा. एह तिकड़ी में से कीर्ति आजाद पहिलहीं कांग्रेस के दुआर ध लिहलन बाकिर अबहीं ले उनुका टिकट मिले के सुतार बनल नइखे लउकत.\nबिहार के 40 लोकसभा सीट में से अबहीं उनचालिसे (39) उमीदवारन के ऐलान भइल बा. लोजपा के मिलल खगड़िया सीट से उमीदवार तय नइखे भइल अबहीं ले.\nपूरा लिस्ट नीचे दीहल जा रहल बा –\nभाजपा का टिकट पर अररिया से प्रदीप सिंह, दरभंगा से गोपाल जी ठाकुर, मुजफ्फरपुर से अजय निषाद, महराजगंज से जनार्दन सिग्रीवाल, सारण से राजीव प्रताप रुड़ी, उजियारपुर से नित्यानंद राय, पटना साहिब से रविशंकर प्रसाद, पाटलिपुत्र से राम कृपाल यादव, आरा से राजकुमार सिंह, बक्सर से अश्विनी कुमार चौबे, सासाराम से छेदी पासवान, पश्चिमी चंपारण से संजय जायसवाल, पूर्वी चंपारण से राधा मोहन सिंह, शिवहर से रमा देवी, मधुबनी से अशोक कुमार यादव, आ बेगूसराय से गिरिराज सिंह के नाम तय कइल गइल बा.\nजदयू का टिकट पर सुपोल से दिनेश्वर, किशनगंज से महमूद अशरफ, कटिहार से दुलार चंद गोस्वामी, पुर्णिया से संतोष कुमार कुशवाहा, मधेपुरा से दिनेश चंद्र यादव, गोपालगंज से-डॉ. आलोक कुमार सुमन, सीवान से कविता सिंह, भागलपुर से अजय कुमार मंडल, बांका से गिरिधारी यादव, मुंगेर से राजीव रंजन सिंह उर्फ लल्लन सिंह, नालंदा से कौशलेंद्र कुमार, काराकाट से महाबली सिंह, जहानाबाद से चंद्रेश्वर प्रसाद चन्द्रवंशी, गया से विजय कुमार मांझी, वाल्मीकिनगर से वैद्यनाथ प्रसाद महतो, आ सीतामढ़ी से डॉ. वरुण कुमार लड़ीहें.\nलोजपा के टिकट पर वैशाली से वीणा देवी, हाजीपुर से पशुपति कुमार पारस, समस्तीपुर से रामचंद्र पासवान, नवादा से चंदन कुमार, अउर जमुई से चिराग कुमार पासवान के मौका मिलल बा. खगड़िया सिट से लोजपा अपना उमीदवार के एलान अबहीं नइखे कइले.


मंजिल ओर डेग बढ़ावत चलली रूपा सिंह – Anjoria\nअपना अभिनय कौशल आ नीमन सुभाव का चलते भोजपुरी फिल्म जगत आपन अलगे पहचान बना चुंकल रूपा सिंह आजु भोजपुरी के बड़की-बड़की फिलिमन के हिस्सा होखे लागल बाड़ी आ साथही छोटको परदा पर अपना के जमा लिहले बाड़ी.\nअभिनय ला हमेशा सजग रहेवाली समहर अदाकारा रूपा सिंह भागलपुर के हई आ फिलहाल पटना में रहत बाड़ी. राँची से पढ़ाई-लिखाई पूरा कइला का बाद बतौर न्युज रीडर (बिहार न्युज) आपन कैरियर शुरू कइली. फेर कुछ हित मीत के सहयोग से बतौर एक्टर ईटीवी के सीरियल ’’दास्ताने जुर्म’’ करे के मौका मिलल आ ओकरा बाद त धारावाहिकन के सिलसिले चल निकलल.\nरूपा सिंह के पहिला फिलिम रहले “बीए पास बहुरिया” जवना में उहे बहु बनल रही. छोटका परदा से प्रेरणा लेबे वाली रूपा सिंह के आदर्श हई रेखा जे एगो समहर अदाकारा हई. रूपा सिंह के फिलिम आ सीरियल दुनु नीक लागेला आ उनकर परिवार उनका के पूरा सहयोग देला.\nभोजपुरिया महानायक कुणाल सिंह संगे काम क के रूपा सिंह कहेली कि “उनका साथे बहुते सहज लागेला काम कइल आ साथही सीखहू के भरपूर मिलेला”. रूपा सिंह अबले जवना फिलिमन में काम क चुकल बाड़ी तवना में खास बाड़ी स बीए पास बहुरिया, धर्मवीर, खोईछा, विदाई, दिलेर, सजन परदेशिया, लक्ष्मी जईसन दुलहिन हमार, गोरी तोरा गाँव बड़ा प्यारा वगैरह.\nरूपा सिंह के धारावाहिकन में “भगवान हो” आ “जय जय शिवशंकर” (महुआ), अउर “बाबा ऐसो वर ढ़ुढ़ों” (एनडीटीवी) बाड़ी स. आवेवाली फिलिमन में “सेटिंगबाज” आ दू तीन गो अउर फिलिम बाड़ी स. दू तीन गो धारावाहिकनो में काम करत बाड़ी.\nहमनी का रूपा सिंह के उज्जवल भविष्य के कामना करत बानी.


Hindi Poems On Parents - माता-पिता पर हिन्दी कविताएँ - Hindi Vidya\nLast Updated April 23, 2018 By The Editor LeaveaComment\nHindi Poems on Parents या माता-पिता पर हिन्दी कविताएँ. इस आर्टिकल में बहुत सारी हिन्दी कविताओं का एक संग्रह दिया गया है जिनका विषय माता-पिता (Parents) पर आधारित है.\n1 Hindi Poems On Parents – माता-पिता पर हिन्दी कविताएँ\n1.1 बेटे को माँ की सीख / मंजुश्री गुप्ता\n1.2 माता भक्ति /6/ भिखारी ठाकुर\n1.3 माता-पिता-सुसेवक के घर / हनुमानप्रसाद पोद्दार\n1.4 माता, पिता, देव, गुरु, गुरुजन, गौ / हनुमानप्रसाद पोद्दार\n1.5 माता-पिता / अयोध्या सिंह उपाध्याय ‘हरिऔध’\nबेटे को माँ की सीख / मंजुश्री गुप्ता\nकी आज तुम\nअपनी जीवन संगिनी लाने जा रहे हो\nतुम्हे खूब सारा प्यार और आशीर्वाद\nसाथ ही कुछ बातें याद रखने की\nकी तुम्हारी पत्नी हंसती मुस्कुराती\nगुडिया या शो पीस\nया तुम्हारे इशारों पर नाचने वाली\nवह एक जीता जगता इंसान है\nउसके भी अपने\nअरमान और आदतें हैं\nउसे भी तुम्हारी कुछ बाते\nबुरी लग सकती हैं\nउसके माता पिता ने\nउसे पढाया लिखाया\nघर के कामो के साथ वह\nकमाना भी जानती है\nकिन्तु मुझे गर्व है कि\nतुम भी गृह कार्य में दक्ष हो\nऔर सारे काम कर सकते हो\nघर के हर काम में उसका हाथ बटाना\nअपनी अर्धांगिनी को\nपूर्ण अवसर देना\nआगे बढ़ने का, प्रगति का\nउसकी उन्नति से जलना मत\nन उसकी राह में रोड़े अटकाना\nतुम दोनों एक दूसरे पर\nबोझ बन कर नहीं\nजीवन भर एक दूसरे का\nसाथ निभाते हुए!\nअगर तुम उससे सीता बनने की\nउम्मीद कर रहे हो तो\nतुम्हे भी मर्यादा पुरुषोत्तम\nमैं स्वयं जानती हूँ\nऔर बहुत खुश हूँ कि\nऔर मैं आज सास ही नहीं\nएक बेटी की\nमाँ भी बनने जा रही हूँ!\nपुनः तुम दोनों को तुम्हारे विवाह पर\nमाता भक्ति /6/ भिखारी ठाकुर\nग्रामीण परिवेश में आधुनिकता के नाम पर पारिवारिक समरसता भंग हो रही है। काम-क्रोध-मद-लोभ के वशीभूत होकर बहुएँ सास को तरह-तरह से तंग कर रही है। बेटा-बाप के व्यवहार बदले-बदले हैं। सम्पत्ति के लिए एक ही माता-पिता से उत्पन्न भाइयों में झगड़े हो रहे हैं। जनकवि अचंभित है कि यह कैसा परिवर्तन है।\n”आदि माय अन्त गाय, ई ना देखे से भनसारी में जाव“। आदि माय कइसे?\nआज त हमनी का पाव भर अन्न खाइले, तब पेचीस वगैरह अनेक प्रकार के उपाधि उठत बा। तवना जगहा मतारी निर्गुन बन के नौ महीना पेट में रखलीं। एह मतारी ले पूर्ण ब्रह्मा परमात्मा दूसर के बा? मतारी निर्गुन बन के नौ महिना पेट में रखलीं, सरगुन हो के पोसन-पालन कइली, चमड़ा नचोड़ि के दूध पिअवली। कुली बन के ढोवले चलली। मेहतरिन बनि के गूह-मूत साफ कइली। धोबिन बनि के गड़तर साफ कइली। एही से मतारी आदि हई।\nअन्त गाय कइसे:- कि जब मतारी से दूध छुटेला, तब अन्न के जरूरत लागेला। अन्न होला कइसे। ऊहे गाय के बैल से जोतला-बोआला-पटवला से। अन्त में हिन्दू-मुसलमान के कफन होला कहाँ से। कपास से। कपास बोअला से। गाय का बेटा का जोतला, बोवला, उनुका पटवला से। जब शादी के जरूरत लागेला, तब गाय के गोबर से घर-आँगन के गउरी-गनेश बना के पहिले उनकर पूजा होके तिलक, हरदी कलसा बगैरह विधि होला। बेमार परला पर बैद लोग गाय के दूध बता देला। अबर भइला पर गाय के घीव से पुष्टई बनेला। ओकरा से धातु पुष्ट होला। तब वंश बढ़ेला। अन्त में कहेला का लोग कि अब बाबाजी ना बचिहे, तब गाय-बाछी, दान कइल जाला, बैतरनी पार उतारे के। एही से अंत गाय कहल बा।\nराम नाम मनि उर में धरीहऽ। गऊ गरीब साधु से डरीहऽ॥\nमातु-पिता-गुरु-विप्र के सेवा। एहिसे ऊपर न दूसर देवा॥\nकाम-क्रोध-कद-लोभ के छोड़। नाहीं त परि जेहल में गोड़॥\nइहे लवटले बाटे जीत। गावत बानी देखल के गीत॥\nसहता चाँदी महँगा गांजा। लवटल बा अनपुछल के भांजा॥\nजई-गेहूम के एके भाव। लवटल बा अनपुछलके दाव॥\nसास के कइली पतोहियो तंग। काहे ना दुनिया होखो बेलंग॥\nबाप के देलन बेटा तेयाग। काहे ना लागे जगत में आग॥\nहिस्सा कारन भाई काल। भसुर से भावह फुलवली गाल॥\nगुरु के चेला कइलन बेमोल। कहे ‘भिखारी’ बजाके ढोल॥\nअइसन जगत में भइल अनित, तकला पर लौकत ना हित।\nमाता-पिता-सुसेवक के घर / हनुमानप्रसाद पोद्दार\n(राग हमीर-ताल त्रिताल)\nमाता-पिता-सुसेवक के घर, पतिव्रता नारी के घर।\nइन्द्रिय-विजयी नरवरके घर, अतिथि-परायणके शुचि घर॥\nहक इमानकी खानेवाले सच्चे व्यापारीके घर।\nकरते सदा निवास आप प्रभु, समझ उन्हें अपने ही घर॥\nमाता, पिता, देव, गुरु, गुरुजन, गौ / हनुमानप्रसाद पोद्दार\n(राग परज-ताल कहरवा)\nमाता, पिता, देव, गुरु, गुरुजन, गौ, द्विज, रुग्ण, आर्त अति दीन-\nपशु, पक्षी, तिर्यक्, प्राणी सब शुचि सुन्दर या अशुचि मलीन॥\nसेवा जो करता सबकी श्रद्धा-युत, करता निर्भय दान।\nभगवद्भाव भरे अन्तरसे सुख पहुँचाता, ईश्वर जान॥\nदुर्व्यवहार न करता कभी किसीसे, देता सबको मान।\nइन्द्रिय जयी, चित-जयकारी, पर-धन जिसके धूलि-समान॥\nरक्षा करता पर-हितकी नित, सदा बचाता पर-अधिकार।\nमंगल-कुशल बाँटता सबको, मंगल-रूप स्वयं साकार॥\nनिज-सुख-वाञ्छा परित्याग कर, पर-सुखको ही निज सुख मान।\nपर-हितार्थ कर सर्व-समर्पण, परम सुखी होता मतिमान॥\nपतित, उपेक्षित, अपमानितको जो मनसे आदर देता।\nतन-मन-धन देकर, बदलेमें उनका कष्ट-दुःख लेता॥\nकरता नित्य पड़ोसीका हित, निज सुख देकर दुख हरता।\nदुष्ट -संग कर त्याग, सदा शुभ संग संत-जनका करता॥\nवर्ण-जाति-कुल-गृह-कुटुंब-सबका विधिवत् पालन करता।\nपर कर त्याग मोह-ममताका, जीवनमें समता भरता॥\nब्राह्माण, श्वपच, श्वान, गौ, गजमें सदा देखता ब्रह्मा समान।\nकरता सब व्यवहार सविधि, अनिवार्य भेदको हितकर जान॥\nरहता नित कर्तव्य परायण, शास्त्र-संत-मतके अनुसार।\nहोता कभी नहीं उच्छृङखल, करता कभी न स्वेच्छाचार॥\nसब कुछ वैध उचित ही करता, करता नहीं कभी अभिमान।\nसबका एक परम फल ‘भगवत्-प्रीति’ चाहता अमल महान॥\nसर्वकाल जो चिन्तन करता प्रभुके पावन गुण-गण, नाम।\nकर मन-बुद्धि-समर्पण, जो प्रभु-पदमें करता प्रेम अकाम॥\nऐसे मानवसे रहता अति दूर सदा दुर्मति-दानव।\nऐसा मानव ही ‘जग-भूषण’ कहलाता ‘सच्चा मानव’॥\nमाता-पिता / अयोध्या सिंह उपाध्याय ‘हरिऔध’\nउसके ऐसा है नहीं अपनापन में आन।\nपिता आपही अवनि में हैं अपना उपमान।1।\nमिले न खोजे भी कहीं खोजा सकल जहान।\nमाता सी ममतामयी पाता पिता समान।2।\nजो न पालता पिता क्यों पलना सकता पाल।\nमाता के लालन बिना लाल न बनते लाल।3।\nकौन बरसता खेह पर निशि दिन मेंह-सनेह।\nबिना पिता पालन किये पलती किस की देह।4।\nछाती से कढ़ता न क्यों तब बन पय की धार।\nजब माता उर में उमग नहीं समाता प्यार।5।\nसुत पाता है पूत पद पाप पुंज को भूँज।\nमाता पद-पंकज परस पिता कमल पग पूज।6।\nवे जन लोचन के लिए सके न बन शशि दूज।\nपूजन जोग न जो बने माता के पग पूज।7।\nजो होते भू में नहीं पिता प्यार के भौन।\nललक बिठाता पूत को नयन पलक पर कौन।8।\nजो होवे ममतामयी प्रीति पिता की मौन।\nप्यारा क्या सुत को कहे तो दृग तारा कौन।9।\nललक ललक होता न जो पिता लालसा लीन।\nबनता सुत बरजोर तो कोर कलेजे की न।10।\nPandit Jawaharlal Nehru Poems in Hindi - जवाहरलाल…


छठ महापर्व पर बरबादी बरखावे के साजिश – टटका खबर\nCategories Select Category TatkaKhabar (1,917) अपराध (594) उत्तर प्रदेश (1,733) खुला मंच (7) खेल (325) चुनाव (322) टटका खबर (168) देश-दुनिया (1,483) बिहार (1,620) भोजपुरी पट्टी (542) मनोरंजन (219) राजनीति (937) रोजी-रोजगार (116) विधानसभा (88) व्यापार (294) शिक्षा (221)\nचितकबरा पहाड़ वाला गाँव\nछठ महापर्व पर बरबादी बरखावे के साजिश\nछठ महापर्व का मौका पर बिहार में आतंकी हमला के साजिश के अनेसा देखत पुलिस मशीनरी पूरा चउकस भाव से निगरानी करे में लागल बिया. हिन्दूवन के एह महापर्व पर आतंकी अगर कतहीं कवनो बड़हन हमला कर सकेलें. एह बारे में केन्द्र सरकार के तरफ से बिहार के सावधान करा दीहल गइल बा. एकरा चलते बिहार चुनाव खातिर आइल केन्द्रीय सुरक्षा बल के टुकड़ियन के बिहारे में रोक लीहल गइल बा.\nबहुते भीड़भाड़ वाली जगहन पर एनडीआरएफ अउर एसडीआरएफ के टीमन के लगा दीहल गइल बा. एह टीमन में गोताखोरन का साथही राहत आ बचाव कर्मीओ शामिल बाड़ें.\nछठ पर्व के महत्ता देखत यूपी सरकार एह दिने गजटेड छुट्टी के एलान कर दीहल गइल बा आ कवनो सरकारी कार्यालय अब काल्हु मंगल का दिने ना खुली. जवना कार्यालय में पाँचे दिन काम होखेला ओहिजा मंगल के छुट्टी का बदले शनिचर का दिने काम करे के पड़ी.\nTags: आतंकी हमला, छठ महापर्व\nइस्लामिक आतंकियन के जो बिडेन के गीदड़ भभकी\nगद्दारन के गिरोह बन गइल बिया कांग्रेस\nटटका खबर,7मार्च 2017, मंगल


कृष्णानंद राय – टटका खबर\nमरा गइल माफिया डॉन मुन्ना बजरंगी\nबागपत/लखनऊ 09 जुलाई (वार्ता). उत्तर प्रदेश के बागपत जेल में आजु सोमार का सबेरे माफिया डॉन आ शार्प शूटर प्रेम प्रकाश सिंह उर्फ मुन्ना बजरंगी के गोली मारके मुआ दीहल गइल. आधिकारिक सूत्र बतावत बाड़ें कि एह मामिला के गंभीरता से लेत मुख्यमंत्री योगी आदित्यनाथ दोषियन पर सख्त कार्रवाई करे के निर्देश देत घटना के


Bhojpuri में पढ़ें- का तेजस्वी के अभी फुल पावर नइखे मिलल? - tejaswi yadav not in full power in bihar politics bhojpuri ashok kumar sharma – News18 हिंदी\ntejaswi yadav not in full power in bihar politics bhojpuri ashok kumar sharma\nचिंटू-पिंटू देहाती महफिल के राजनीतिक विश्लेषक रहन. चिंटू पूछले, का तेजस्वी के राजद में फुलफलेजेड पावर नइखे मिलल ? बाबा शिवानंद, लालू जी के काहे सलाह दे रहल बाड़े कि अब ऊ तेजस्वी के हाथ में टोटल कमान सौंप देस ? ऊ इहो चाहत बाड़े कि तेजस्वी के ही राज्यसभा अउर विधान परिषद के कंडिडेट चुने के अधिकार मिले के चांहीं. का अबकी बेर तेजस्वी के ई अधिकार ना मिलल ?\nपिंटू कहले, जब तेजस्वी सेमिनार में शामिल होखे लंदन चल गइले तब्बे से उनकर अनराजी के चरचा चल रहल बा. पाटी के मैटर से अधिक सेमिनार जरूरी ना रहे. एकरा बादो ऊ लंदन गइले तS जरूर कवनो बात रहे. लालू जी के पटना अइला के बाद मीसा भारती अउर फैयाज अहमद के राजद से राज्यसभा उम्मीदवार बना दिहल गइल. ई फैसला तेजस्वी के गैरमौजूगी में भइल, एह से बहुत लोग के मन में सवाल उठ रहल बा. का राजद के सियासी मौसम में कवनो बदलाव होखे वला बा ?\nका लालू जी के जगह मीसा भारती लिहें ?\nचिंटू पूछले, का राजद में राज्यसभा उम्मीदवारी खातिर कवनो उठापटक रहे ? का लालू जी इहे डिसिजन खातिर दिल्ली से पटना आइले ? ई काम तs ऊ दिल्ली मे बइठले कर सकत रहन. फेन ऊ पटना काहे अइले ? जरूर कुछ खास बात बा. जहां तक राजद –जदयू के मेल के संभावना रहे, अब तs उहो खतम हो गइल. काहे से कि भाजपा अब जातीय जनगणना पs चरचा खातिर सर्वदलीय बैठक में शामिल होखे पs राजी बिया. भाजपा के ई फैसला से राजद के उमेद पs पानी फिर गइल बा. लागत बा कि लालू जी राजद के ही कवनो प्रोबलेम सलटावे खातिर पटना आइल बाड़े. का राजद के रंगमंच पs कवनो नाया सीन सामने आवे वला बा ? कुछ दिन पहिले ‘हम’ पाटी बयान देले रह कि अब मीसा भारती, लालू जी के जगह लेवे वला बाड़ी. का ई बात अब सांच होखे वला बा.\nमीसा भारती के सेवा-टहल से लालू जी खुश !\nचिंटू रौ में बोलत जात रहन. तबीयत खराब होखे के कारण लालू जी बहुत दिन से मीसा भारती के साथे दिल्ली में रहत बाड़े. अप्रैल 2021 में जमानत मिलला के बाद ऊ मीसा भारती के घरे शिफ्ट भइल रहन. जब डोरंडा कोषागार मामला में लालू जी के 22 अप्रील 2022 के जमानत मिलल तs ऊ एक बेर फेन रहे खातिर मीसा भारती के घरे ही गइले. ऊहां से एम्स में इलाज करावे में सहूलियत बा. कहल जा रहल बा कि मीसा भारती के सेव-सुसुरसा से लालू जी बहुत खुश बाड़े. मीसा भारती ही लालू जी के लेके दिल्ली से पटना आइल रही. सोशल मीडिया में एगो फोटो चर्चा में बा. एह फोटो में फैयाज अहमद लालू जी के बगल में बइठल बाड़े. लालू जी के पटना अइला के एक दिन बादे मीसा भारती अउर फैयाज अहमद राज्यसभा के उम्मीदवार बन गइले. लेकिन एह सीन में तेजस्वी कहीं देखायी ना पड़ले. जब सब कुछ फाइनल हो गइल तब ऊ लंदन से पटना पहुंचले. का तेजस्वी के पावर में कटौती हो गइल बा ?\nका सीन बदल रहल बा ?\nपिंटू के सोच एक डेग आगा रहे. ऊ तेजपरताप खातिर भी नाया संभावना देखे लगले. कहले, एक बात गौर कइले ! लालू जी जब पटना अइले तs तेजपरताप के गाड़ी से 10 सरकुलर रोड पहुंचले. का एकरा में भी कवनो संदेश छिपल बा ? तेजपरताप के आरोप बा कि राजद में उनकर अनदेखी हो रहल बा. कुछ दिन पहिले ऊ इस्तीफा देवे के भी धमकी देले रहन. का लालू जी के आसीरबाद से तेजपरताप के रुतबा बढ़े वला बा? तेजपरताप अउर मीसा भारती के कौनफिडेंस एह घरी हाई नजर आ रहल बा. पिंटू के बात सुन के चिंटू कहले, लेकिन ई कहल जल्दबाजी होई कि अब तेजस्वी के हैसियत में कवनो कमी होखे वला बा. पटना अइला के बाद उनकर बोडीलैंगवेज बेलकुल बैलेंस रहे. ऊ राज्यसभा उम्मीदवारी पs खुल के बात रखले. जहां तक तक पावर के बात बा, राजद में लालू जी ही सुप्रीम पावर बाड़े. उनके सामने सब पावर फेल बा.\nछुपा रुस्तम साबित भइले फैयाज अहमद\nपिंटू सवाल पूछले, राजद के दू सीट में से एक मीसा भारती के मिली, ई त लगभग फाइनले रहे लेकिन दोसर सीट कइसे फैयाज अहमद के मिल गइल ? तब चिंटू जबाब देले, हां ! ई सही बा कि पहिले कई नांव चरचा में रहे ! कपिल सिब्बल, मुम्बई के नेता बाबा सिद्दिकी, शरद यादव के राजद से टिकट मिले के बात कहल जात रहे. ओह घरी फैयाज अहमद के नांव केहू ना लेत रहे. इहां तक कि शहाहुद्दीन के पत्नी हीन शहाब खातिर भी माहौल बनाव गइल. लेकिन बाजी मार ले गइले फैयाज अहमद. मीसा भारती डाक्टर हई तs फैयाज अहमद पराइबेट मेडिकल कौलेज चलावे ले. ऊ मधुबनी मेडिकल कौलेज संस्थापक हवें. एकरा पहिले 2018 में भी राजद कटिहार मेडिकल कौलेज के ओनर अशफाक करीम के राज्यसभा में भेजले रहे. फैयाज 2010 अउर 2015 में विस्फी से राजद के बिधायक रह चुकल बाड़े. 2020 के चुनाव ऊ हार गउल रहन. लेकिन अब ऊ पूर्व बिधायक से राज्यसभा सांसद बने के तइयारी में बाड़े. चिंटू के बात खतम भइल तs पिंटू दूरंदेसी सोच में कहले, हां ! अभी तs सभ ठीक बा, लेकिन देखs कि राज्यसभा चुनाव के बाद राजद के राजनीत कवन करवट बैइठे ला.\nFIRST PUBLISHED : May 27, 2022, 16:59 IST


ढील देके चना के झाड़ प चढ़ावल – बतंगड़ 73 – Anjoria\nFeb 17, 2018 ढील देके चना के झाड़ प चढ़ावल, बतंगड़\nएह घरी देश के सगरी खुरचाली एकजुट होखे लागल बाड़ें काहें कि ओहनी के मालूम हो गइल बा कि अगर एकवटब सँ ना त बिला जाए के पड़ी. भारत तेरे टुकड़े होंगे – इंशा अल्लाह, इंशा अल्लाह कहे वालन का साथ देश के बड़हन गोल रहि चुकल कांग्रेस खुलेआम मैदान में उतरि आइल बिया. ओकरा एह बात के इचिको चिन्ता नइखे के ओकरा खुरचालि से देश के कतना नुकसान होखत बा आ कतना नुकसान होखे जा रहल बा. खोज खोज के बवाल करावल जा रहल बा आ एह खुरचालि में टुकड़खोर मीडियो आपन जी जान लगा दिहले बिया.\nअगर कवनो मुसलमान मराव त तुरते ओकर मजहब आ मारे वालन के मजहब के नाम लेत मथैला छपाए लागी, चैनलन प कुकुरहट शुरु हो जाई. बाकिर अगर कवनो हिन्दू मारल जाव त ओह खबर के दबावे के होड़ लाग जाई. ओह खबर में हिन्दु मुसलमान के चरचा ना होखी आ ओह तरह के खून के समाज के बिगड़ल हालात प थोपाए लागी. दोष मराए वाला के हो जाई कि ऊ अपना दुश्मनन से बाझल काहें. केजरीवाल, राहुल जइसन नेतवन का लगे फुरसत ना रही कि दिल्लिए के रहे वाला अंकित सक्सेना का घरे जा सकसु. जब जनता में सवाल उठे लागी तब चार दिन बाद ओकरा ला पाँच लाख के सहायता के एलान कर अइहें आ एह बाति के प्रचार प दू करोड़ के विज्ञापन दिया जाई. गोकशी के अपराधी ला एक करोड़ देबे में तनिको देर ना लागल रहे, जबकि ऊ ना त ओकरा राज्य के रहल ना घटने ओकरा राज में भइल रहुवे. बाकिर मुसलमान रहल से तिजोरी लुटावे में हिचक ना भइल.\nएह देश में हिन्दुवन के कत्ल कइल सबले आसान हो गइल बा. ना त कवनो राजनीतिक गिरोह एह पर सवाल उठाई ना कवनो लिब्रान्डु पत्रकार. एहनी ला सूपनखिया के हँसी बड़हन मुद्दा हो जाई. संसद में होखत एह खुरचालियन के बेहूदगी प केहू सवाल ना उठाई. जज लोया के मौत के कारण जाने बदे बेचैन लोग कबो ई ना जानल चहलें कि संजय गाँधी, इन्दिरा गाँधी, आ राजीव गाँधी के खून का पाछा कवना गिरोह के हाथ रहुवे एकरो पता लगावल जाय. काहें कि उनुको मालूम बा कि एह तीनो हत्यन त का पाछे केकर हाथ बा.\nउनुका एह बाति के फिकिर अधिका रही कि रफाइल डील के डिटेल सरकार से पूछल जाव बाकिर ई ना मनीहें कि उनुके गोल का सरकार का दोरान ई बाति जोड़ाइल रहल कि डील के बारें में ना बतावल जा सकी. चोरन के सभे चोरे लउकेला आ अपना घोटाला करे वाला संस्कार का चलते लागेला कि मोदिओ पइसा खइले होखींहें काहे कि हमार बाप दादा शुरुवे से घूस खात आइल बाड़ें.अतना बड़हन सौदा बिना कवनो किकबैक के कइसे हो सकेला. भा इहो हो सकेला कि दुश्मन देशन से पइसा खा के ओकरा का बतावे ला एह जानकारी के जरुरत होखे.\nदेश के प्रधानमंत्री के अपमान करावे ला अपना पीडियन के लेमनचूस बाँट के संसद में बवाल करवावे में कवनो हिचक ना होखी इनका. अलग बाति बा कि कुकुरहट का बीचो देशभक्त शेर आपन दहाड़ सभका के सुना दी. ओकर आवाज सियारन का हुआँ हुआँ में दबा ना सकल. ओह दिन सभे देखल एह शेर के बॉडी लैंग्वेज आ ओकरा के देखि के संतोष भइल कि देश अबहीं सुरक्षित बा. बाकिर एह देश के बड़का समाज प इहो जिम्मेदारी बा कि समय रहते एकवटि जाय ना त पूरा दुनिया में आपन कहाए वाला कवनो देश ना रहि जाई हिन्दुवन ला. कश्मीर, केरल, कर्नाटक से लगवले बंगाल ले हिन्दुवन के होखत कत्ल आ ओह पर सभकर चुप्पी कान फोड़े लागल बा. आ पता ना काहें हमरा इहो लागेला कि भाजपा एह खुरचालि के अनदेखी क के अधिका से अधिका हिन्दुवन के ई सचाई देखावल चाहत बिया. ढील देके चना के झाड़ प चढ़ावल एगो रणनीतिओ हो सकेला.


टटका खबर, अतवार,4अप्रैल 2021 – टटका खबर\nअपराध देश-दुनिया भोजपुरी पट्टी राजनीति\nApr 4, 2021 काशी विद्यापीठ, कोरोना, छत्तीसगढ़, जौनपुर, नक्सली मुठभेड़, नरेन्द्र मोदी, ममता बनर्जी, महराजगंज, रोहतास, वाराणसी, विधानसभा चुनाव, सारण\nविधानसभा चुनाव में अपना गोल तृणमूल कांग्रेस के संभावित हार के अनेसा से परेशान पश्चिम बंगाल के मुख्यमंत्री ममता बनर्जी अब मुसलमानन से एकजुट हो के उनुका गोल के वोट देबे के गोहोर लगवले बाड़ी. शा्डिल्य गोत्र के ब्राह्मण होखे के एलान उनुका अपने खिलाफ जात लउकत बा. जान गइल बाड़ी कि अबकी हिन्दू समाज के एका मजगर बा आ ओकरा के तूड़ल आसान नइखे त अपना वोट बैंक के शरण में लवटि आइल बाड़ी. शनीचर का दिने एगो जन सभा में कहली कि ऑल इंडिया मजलिस-ए-इत्तेहादुल मुस्लिमीन अउर इ्डियन सेकूलर फ्रंट भाजपा के बोलावल साजिश ह आ ई लोग भाजपा से मिलीभगत क के मुसलमान वोट बाँटे-बँटवावे का कोशिश में लागल बा. कहली कि ई दिल्ली ना बंगाल के चुनाव ह आ मुसलमान लोग उनुका त़णमूल के वोट देसु ना त बंगाल छोड़े के पड़ जाई मुसलमानन के.\nपरसों6अप्रैल के पश्चिम बंगाल आ असम के तिसरका चरण के, आ तमिलनाडु, केरल अउर पुद्दुचेरी के एके चरण के वोटिंग होखी आ एह इलाकन में प्रचार के काम आजु साँझ से बन्द हो जाई.\nभारतीय जनता पार्टी के प्रचार करत प्रधानमंत्री नरेंद्र मोदी हुगली जिला के ताड़केश्‍वर में एगो चुनाव सभा में कहलन कि बंगाल के लोग अब विकास का साथे चले के किरिया ले लिगले बा आ अब असली परिवर्तन चाहत बा. कहलन कि पिछला दू चरण का बाद मुख्‍यमंत्री ममता बनर्जी आपन हार सकार चुकल बाड़ी आ ओही निराशा में चुनाव आयोग आ सुरक्षा बल के जवानन पर दोष लगावत बाड़ी. हर चरण के चुनाव के बाद दीदी के बौखलाहट बढत जाई आ हमरा के गरियावलो बढावत जइहें.\nकोरोना के तेजी से पसरत दुसरका दौर सभका के चिन्तित कइले बा. हालांकि देश कोरोना से लड़ाई में आपन पूरा बेंवत लगावे में कवनो कोर कसर नइखे छोड़ले. अबहीं ले करीब साढ़े सात करोड लोग के कोविड टीका लगावल जा चुकल बा. संतोष कइल जा सकेला कि तेजी से बढ़ला का बावजूद कोरोना के सफल इलाजो बढ़ल बा आ एहसे मरे वाला सरीजन के आंकड़ा ओह रफ्तार से नइखे बढ़त जवना रफ्तार से नया मरीज भेंटात बाड़ें. असल में पहिले का मुकाबले अब अधिक सहजता से लोग आपन जाँच करावत बा. पहिले लोग डरे लुकाल-भागत रहुवे.\nकोविड से निपटे में देश कतना सफल बा एकर प्रमाण देखल जाव त देखीं कि देश के निर्यात मार्च 2021 में 34 अरब डॉलर के भइल. पिछला साल का मार्य में ई साढ़े 21 अरब डॉलर के रहुवे. आयातो में अइसने तेजी आइल बा आ पिछला साल मार्च 2020 में साढ़े 31 अरब का मुकाबले एह साल मार्च 2021 में 48 अरब के पार हो गइल बा.\nछत्‍तीसगढ के बस्‍तर संभाग का बीजापुर जिला में काल्हु नक्सली मुठभेड में पांच गो सुरक्षाकर्मियन के बीरगति हो गइल. जगरगुंडा इलाका के जोनागुड़ा गांव का नियरा घात लगा के नक्सली सुरक्षा बल पर हमला कइले स. एनिओ से जवाबी फायरिंग कइल गइल आ करीब तीन घंटा ले मुठभेड़ चलल.\nदुबई पैरा बैडमिंटन इंटरनेशनल टूर्नामेंट में भारतीय खिलाड़ी आपन शानदार प्रदर्शन करत 17 गो पदक पक्का क लिहले बाड़ें. प्रमोद भगत, मनोज सरकार, सुकांत कदम, नितेश कुमार, कृष्णा नगर, मानसी जोशी अउर पारुल परमार सेमीफाइनल में पहुंच गइल बा लोग.\nरोहतास जिला के डेहरी मुफ्फसिल इलाका में जीटी रोड पर सशस्त्र अपराधी एगो ई-कॉमर्स कंपनी के कर्मचारियन से सात लाख रुपिया लूट ले भगले.\nवाराणसी के महात्मा गांधी काशी विद्यापीठ में स्नातक अउर स्नातकोत्तर में दाखिला परीक्षा ला ऑनलाइन आवेदन शनीचर से शुरू हो गइल बा. तीन मई ले आवेदल कइल जा सकेला.\nकरगहर इलाका में शनीचर का दिने एगो ट्रक का धक्का से एगो ठेला चालक के मौत हो गइल आ ओकर बेटा घवाहिल हो गइल.\nउत्‍तर प्रदेश के महराजगंज जिला के कोठीभार इलाका के पटखौली गाँव तीन दिन से एगो हुँड़ार के आतंक से हलकान बा.\nजौनपुर में पूर्व सांसद धनंजय सिंह आ उनुका करीबी आशुतोष सिंह जमैथा के गिरफ्तारी ला कई जगहा छापा का बावजूद अपराधी पुलिस का हाथे ना लगले.\nजौनपुर जिले के मुंगराबादशाहपुर क्षेत्र में शनिवार शाम ट्रक और बाईक की टक्कर में बाइक सवार दो युवकों की मृत्यु हो गई।\nप्रतापगढ जिला के बलीपुर के पूरे गोसाईं के रहे वाला दू जने साँझ बेरा मुंगरा बादशाहपुर से गैस सिलेंडर लेके बाइक से वापस अपना घरे जात रहुवे जब सटवा स्कूल का नियरा एगो ब्रेकर से असंतुलित होके प्रतापगढ़ ओर जात एगो ट्रक का पीछे घुस गइले. दुनु के मौत ठाँवे पर हो गइल.\nसारण जिले के गड़खा इलाका में कमालपुर गाँव का लगे शनीचर का दिने भइल सड़क हादसा में एगो औरत आ ओकरा बेटी के मौत हो गइल जबि परिवार के जाँच ने अउर धवाहिल हो गइलें. गया जिला के रहे वाला ई परिवार देवघर से पूजा क के सीवान लवटत रहलें जब ओह लोग के स्कार्पियो सामने एगो ट्रक से टकरा गइल.


पवन सिंह के ट्रक ड्राईवर बना दिहलन राजकुमार पाण्डेय – Anjoria\nभोजपुरी सिनेमा के सुपरस्टार पवन सिंह के भोजपुरी सिनेमा के सुपरहिट निर्देशक राजकुमार पाण्डेय ‘‘ट्रक ड्राईवर’’ बना दिहले बाड़न. साईदीप फिल्मस् के बैनर में बनत निर्माता-निर्देशक राजकुमार पाण्डेय के एह फिल्म के शुटिंग एह घरी हाजीपुर आ पटना में कइल जा रहल बा. पवन सिंह के प्रेमिका बनल बाड़ी अंजना सिंह. एही फिल्म में प्रदीप पाण्डे ‘‘चिंटू’’ आ काजल रधानीओ के रोमांटिक एंगल देखे के मिली. फिल्म के खास किरदारन में रितिका शर्मा, संजय पाण्डेय, उमेश सिंह, आशा शर्मा, अयाज खान, राकेश यादव आ किरण यादव के नाम शामिल बा. आईटम क्वीन सीमो सिंह पर एगो दिलकश गीत फिल्मावल गइल बा. फिल्म के संगीतकार मधुकर आनंद, गीतकार विनय बिहारी, प्यारेलाल यादव ‘‘कवि’’, आर आर पंकज, छायाकार रविचंदन, कला इंद्रजीत शर्मा के, आ संपादन जीतेन्द्र सिंह जीतू के बा.\nटेक्नीशियनन का साथे आपन जनमदिन मनवले अवधेश मिश्रा\n3 thought on “पवन सिंह के ट्रक ड्राईवर बना दिहलन राजकुमार पाण्डेय”\nhello pawan babu kaise hai”:chandan bihhari:email:chandankrsngh804@gmail.com\nare bhai pawan bhaiya savi role me super star hai yaar …………. koi v kirdar de koi v producers oonko apne films se umeed se double dnge pawan bhaiya yaad rhe aiehe baade bhojpuria raja king rangbaaz jo boleye inpe fit hoga ………… jay ho …………\nPawan singi is my heart becuase lives in ara . And my best singer .maine uske har gana bhakti ho ya holi


बइठक त हो गइल बाकिर बोलावल के – टटका खबर\nJun 22, 2021 यशवंत सिन्हा, राष्ट्रीय मंच, शरद पवार\nराकांपा नेता शरद पवार का दिल्ली वाला निवास पर आजु देश के विरोधी गोलन के बइठक त हो गइल बाकिर भरम साफ करे के पड़त बा कि बइठक बोलवले के रहुवे. कांग्रेसी गोल के शिकायत बा कि एह बइठक में ओकरा के ना बोलावल गइल रहुवे आ ई गैर-भाजपा गैर-कांग्रेसी गठजोड़ बनावे के शरद पवार को योजना रहुवे. एह बारे में सफाई देत राकांपा के एगो वकील नेता माजिद मेनन कहलें कि शरद पवार का घर पर बइठक भइल जरुर बाकिर एकरा के ऊ ना बोलवले रहलन. हालांकि नाहियो त पाँच गो कांग्रेसियन के नेवतल रहे जे राष्ट्रीय मंच से समभाव राखेलें. बइठक भाजपा से मंत्रीपद ना मिलला का चलते रुसल आ गोल से निकसल यशवन्त सिन्हा के बरीस 2018 में बनावल राष्ट्रीय मंच बोलवले रहुवे.\nममता बनर्जी के गोल में शामिल हो चुकल आ तृणमूल के उपाध्यक्ष के पद पवला का बाद यशवंत अब देश के बड़का नेतवन का जमात में गिनाइल चाहत बाड़न. साथही ममता का तरफ से राष्ट्रीय राजनीति में उनुका ला जगहो निकाले बनावे के जिम्मेदारी सम्हरले बाड़न.\nबइठक में शरद पवार, यशवंत सिन्हा, घनश्याम तिवारी, फारुक अब्दुल्ला, संजय झा, पवन वर्मा, जयन्त चौधरी, सुशील गुप्ता, बिनय विश्वम, नीलोत्पल बसु, जावेद अख्तर, के सी सिंह, आ जस्टिस एपी शाह वगैरह लोग शामिल भइल.\nबइठक में तय भइल कि यशवंत सिन्हा नयका बनेवाला गठजोड़ खातीर एगो विचार पत्र तइयार करीहें जवना में सभका के शामिल कइल जा सके. अबहीं कवनो नेता नइखे चुनल गइल काहें कि नेता चुने के बात उठते लोग उठल शुरु कर दी. वइसे बँवारा गोल के एगो नेता एकरा के बँवारा मंच होखे के दावा जरुर कइले बाड़न.